text:
οι κανονισμοί που εφαρμόζονται στη Νέα Ζηλανδία, κατά περίπτωση,
 γ) «τελωνειακή αρχή»: στην Ένωση, οι αρμόδιες για τα τελωνειακά θέματα υπηρεσίες της Ευρωπαϊκής Επιτροπής (καλούμενης εφεξής «Επιτροπή») και οι τελωνειακές αρχές των κρατών μελών της Ένωσης και, στη Νέα Ζηλανδία, η τελωνειακή υπηρεσία της Νέας Ζηλανδίας,
 δ) «αιτούσα αρχή»: αρμόδια διοικητική αρχή η οποία έχει οριστεί σε συμβαλλόμενο μέρος για τον σκοπό αυτό και η οποία υποβάλλει αίτηση συνδρομής βάσει της παρούσας συμφωνίας,
 ε) «αρχή στην οποία υποβάλλεται η αίτηση»: αρμόδια διοικητική αρχή η οποία έχει οριστεί σε συμβαλλόμενο μέρος για τον σκοπό αυτό και στην οποία υποβάλλεται αίτηση συνδρομής βάσει της παρούσας συμφωνίας,
 στ) «πρόσωπο»: κάθε φυσικό πρόσωπο, κάθε νομικό πρόσωπο ή κάθε άλλη οντότητα χωρίς νομική προσωπικότητα που έχει συσταθεί ή οργανωθεί βάσει των νομοθετικών και κανονιστικών διατάξεων κάθε συμβαλλόμενου μέρους, τα οποία πραγματοποιούν εισαγωγές, εξαγωγές ή διαμετακόμιση εμπορευμάτων,
 ζ) «πληροφορία»: δεδομένα, συμπεριλαμβανομένων των δεδομένων προσωπικού χαρακτήρα, έγγραφα, εκθέσεις και άλλες κοινοποιήσεις σε οποιαδήποτε μορφή, καθώς και τα ηλεκτρονικά αντίγραφά τους,
 η) «δεδομένα προσωπικού χαρακτήρα»: κάθε πληροφορία που αφορά φυσικό πρόσωπο του οποίου η ταυτότητα είναι γνωστή ή του οποίου η ταυτότητα μπορεί να εξακριβωθεί,
 θ) «πράξη που διενεργείται κατά παράβαση της τελωνειακής νομοθεσίας»: κάθε παραβίαση ή απόπειρα παραβίασης της τελωνειακής νομοθεσίας.
 Άρθρο 2
 Εδαφική εφαρμογή
 Η παρούσα συμφωνία εφαρμόζεται, αφενός, στο τελωνειακό έδαφος της Ένωσης (όπως περιγράφεται στο άρθρο 4 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα) και, αφετέρου, στο έδαφος της Νέας Ζηλανδίας (εξαιρουμένου του Τοκελάου) στο οποίο ισχύει η τελωνειακή της νομοθεσία.
 Άρθρο 3
 Εφαρμογή
 1. Η παρούσα συμφωνία εφαρμόζεται σύμφωνα με τις νομοθετικές και κανονιστικές διατάξεις που εφαρμόζονται στην Ένωση υπό τις εκάστοτε περιστάσεις και στη Νέα Ζηλανδία, μεταξύ άλλων και στον τομέα της προστασίας δεδομένων, καθώς και στο πλαίσιο των διαθέσιμων πόρων των αντίστοιχων τελωνειακών αρχών τους.
 2. Οι τελωνειακές αρχές της Ένωσης και της Νέας Ζηλανδίας αποφασίζουν σχετικά με όλα τα πρακτικά μέτρα και τις ρυθμίσεις που απαιτούνται για την εφαρμογή της παρούσας συμφωνίας.
 Άρθρο 4
 Σχέση με άλλες διεθνείς συμφωνίες
 1. Οι διατάξεις της παρούσας συμφωνίας δεν επηρεάζουν τα δικαιώματα και τις υποχρεώσεις που απορρέουν για κάθε συμβαλλόμενο μέρος από οποιαδήποτε άλλη διεθνή συμφωνία στην οποία είναι μέρος έκαστο συμβαλλόμενο μέρος.
 2. Κατά παρέκκλιση της παραγράφου 1, οι διατάξεις της παρούσας συμφωνίας υπερισχύουν των διατάξεων οποιασδήποτε διμερούς συμφωνίας για την τελωνειακή συνεργασία και την αμοιβαία διοικητική συνδρομή που έχει συναφθεί ή δύναται να συναφθεί μεταξύ επιμέρους κρατών μελών της Ένωσης και της Νέας Ζηλανδίας, κατά το μέρος που οι διατάξεις των εν λόγω διμερών συμφωνιών δεν συμβιβάζονται με αυτές της παρούσας συμφωνίας.
 3. Οι διατάξεις της παρούσας συμφωνίας δεν επηρεάζουν τις ενωσιακές διατάξεις που διέπουν τη γνωστοποίηση, μεταξύ των αρμόδιων υπηρεσιών της Επιτροπής και των τελωνειακών αρχών των κρατών μελών της Ένωσης, κάθε πληροφορίας που λαμβάνεται στο πλαίσιο της παρούσας συμφωνίας και η οποία θα ήταν δυνατόν να ενδιαφέρει την Ένωση.
 ΤΙΤΛΟΣ II
 ΤΕΛΩΝΕΙΑΚΗ ΣΥΝΕΡΓΑΣΙΑ
 Άρθρο 5
 Πεδίο εφαρμογής της συνεργασίας
 1. Η συνεργασία στο πλαίσιο της παρούσας συμφωνίας καλύπτει


text:
όλους τους τομείς που αφορούν την εφαρμογή της τελωνειακής νομοθεσίας.
 2. Με σκοπό τη διευκόλυνση του νόμιμου εμπορίου και της κυκλοφορίας των εμπορευμάτων, την ενίσχυση της συμμόρφωσης των εμπορευομένων, την προστασία των πολιτών και την επιβολή των δικαιωμάτων διανοητικής ιδιοκτησίας, οι τελωνειακές αρχές της Ένωσης και της Νέας Ζηλανδίας συνεργάζονται ώστε:
 α)
 να προστατεύουν το νόμιμο εμπόριο μέσω της αποτελεσματικής επιβολής των νομοθετικών απαιτήσεων και της συμμόρφωσης προς αυτές,
 β)
 να διασφαλίζουν την αλυσίδα εφοδιασμού για τη διευκόλυνση της ασφαλούς κυκλοφορίας των εμπορευμάτων μεταξύ της Ένωσης και της Νέας Ζηλανδίας,
 γ)
 να μεγιστοποιούν τη συμβολή τους στις εργασίες του ΠΟΤ, του ΠΟΕ και άλλων σχετικών διεθνών οργανισμών, με στόχο τη βελτίωση των τελωνειακών τεχνικών και την επίλυση προβλημάτων σχετικά με τις τελωνειακές διαδικασίες, την επιβολή των τελωνειακών διατάξεων και τη διευκόλυνση του εμπορίου· την εξάλειψη των περιττών επιβαρύνσεων στους οικονομικούς φορείς· την παροχή διευκολύνσεων στους φορείς με υψηλό επίπεδο συμμόρφωσης· και την παροχή διασφαλίσεων έναντι της απάτης και των παράνομων ή επιβλαβών δραστηριοτήτων,
 δ)
 να εφαρμόζουν τα διεθνή μέσα και πρότυπα που ισχύουν στον τομέα των τελωνείων και του εμπορίου, τα οποία έχουν αποδεχθεί τα αντίστοιχα συμβαλλόμενα μέρη, συμπεριλαμβανομένων των ουσιωδών στοιχείων της Διεθνούς σύμβασης για την Απλούστευση και την Εναρμόνιση των Τελωνειακών Διαδικασιών (όπως αναθεωρήθηκε) και της Διεθνούς σύμβασης για το Εναρμονισμένο Σύστημα Περιγραφής και Κωδικοποίησης των Εμπορευμάτων,
 ε)
 να εφαρμόζουν τη Συμφωνία του ΠΟΕ για τη Διευκόλυνση του Εμπορίου μόλις αυτή τεθεί σε ισχύ,
 στ)
 να συνεργάζονται στην έρευνα, την ανάπτυξη, τη δοκιμή και την αξιολόγηση νέων τελωνειακών διαδικασιών, καθώς και στην κατάρτιση και την ανταλλαγή προσωπικού και στην παροχή συνδρομής,
 ζ)
 να ανταλλάσσουν πληροφορίες σχετικά με την τελωνειακή νομοθεσία, την εφαρμογή της, καθώς και τις τελωνειακές διαδικασίες, ιδίως στους τομείς της απλούστευσης και του εκσυγχρονισμού των τελωνειακών διαδικασιών, και
 η)
 να αναλαμβάνουν κοινές πρωτοβουλίες σχετικές με τις διαδικασίες εισαγωγής και εξαγωγής και άλλες τελωνειακές διαδικασίες, καθώς και για τη διασφάλιση της αποτελεσματικής εξυπηρέτησης της επιχειρηματικής κοινότητας.
 Άρθρο 6
 Ασφάλεια της αλυσίδας εφοδιασμού και διαχείριση κινδύνου
 1. Τα συμβαλλόμενα μέρη εργάζονται από κοινού επί των τελωνειακών πτυχών της διασφάλισης και της διευκόλυνσης της αλυσίδας εφοδιασμού του διεθνούς εμπορίου σύμφωνα με το πλαίσιο SAFE. Η συνεργασία των συμβαλλομένων μερών συνίσταται ιδίως:
 α)
 στην ενίσχυση των τελωνειακών πτυχών της ασφάλειας της λογιστικής διαχείρισης της εφοδιαστικής αλυσίδας του διεθνούς εμπορίου, διευκολύνοντας ταυτόχρονα το νόμιμο εμπόριο,
 β)
 στον καθορισμό ελάχιστων προτύπων, στο μέτρο του δυνατού, για τις τεχνικές διαχείρισης κινδύνου και τις σχετικές απαιτήσεις και προγράμματα,
 γ)
 στην καθιέρωση, όπου απαιτείται, της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας, της ασφάλειας της αλυσίδας εφοδιασμού και των προγραμμάτων εμπορικής εταιρικής σχέσης, συμπεριλαμβανομένων των ισοδύναμων μέτρων διευκόλυνσης του εμπορίου,
 δ)
 στην ανταλλαγή πληροφοριών για την ασφάλεια της αλυσίδας εφοδιασμού και τη διαχείριση κινδύνου,
 ε)
 στη δημιουργία σημείων επαφής για την ανταλλαγή πληροφοριών σχετικά με την ασφάλεια της αλυσίδας εφοδιασμού και τη διαχείριση κινδύνου,
 στ)
 στην καθιέρωση, εφόσον κρίνεται αναγκαίο, διεπαφής για την ανταλλαγή πληροφοριών, συμπεριλαμβανομένων των δεδομένων πριν από την άφιξη ή την αναχώρηση,
 ζ)
 στη συνεργασία σε πολυμερή

type: contracts

jurisdiction: EU


text:
φόρα, όπου τα ζητήματα που σχετίζονται με την ασφάλεια της αλυσίδας εφοδιασμού και τη διαχείριση κινδύνου μπορούν να τίθενται και να συζητούνται καταλλήλως.
 ΤΙΤΛΟΣ III
 ΑΜΟΙΒΑΙΑ ΔΙΟΙΚΗΤΙΚΗ ΣΥΝΔΡΟΜΗ
 Άρθρο 7
 Πεδίο εφαρμογής της συνδρομής
 1. Οι τελωνειακές αρχές της Ένωσης και της Νέας Ζηλανδίας παρέχουν αμοιβαία συνδρομή για την πρόληψη, τον εντοπισμό, την έρευνα και την καταστολή παραβάσεων της τελωνειακής νομοθεσίας.
 2. Η συνδρομή δυνάμει της παρούσας συμφωνίας δεν θίγει τα δικαιώματα και τις υποχρεώσεις έκαστου συμβαλλόμενου μέρους όσον αφορά την αμοιβαία συνδρομή σε ποινικές υποθέσεις δυνάμει διεθνών συμφωνιών ή τις νομοθετικές και κανονιστικές διατάξεις έκαστου συμβαλλόμενου μέρους. Ούτε ισχύει για πληροφορίες που συγκεντρώνονται στο πλαίσιο εξουσίας που ασκείται κατ' αίτηση δικαστικής αρχής.
 3. Η συνδρομή στον τομέα της ανάκτησης δασμών, φόρων ή προστίμων δεν καλύπτεται από την παρούσα συμφωνία.
 Άρθρο 8
 Συνδρομή κατ' αίτηση
 1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση παρέχει στην αιτούσα αρχή όλες τις σχετικές πληροφορίες που μπορούν να της επιτρέψουν να διασφαλίσει την ορθή εφαρμογή της τελωνειακής νομοθεσίας, καθώς και τις πληροφορίες που αφορούν σε διαπιστωθείσες ή σχεδιαζόμενες ενέργειες και αποτελούν ή θα μπορούσαν να αποτελέσουν πράξεις που διενεργούνται κατά παράβαση της τελωνειακής νομοθεσίας.
 2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση την ενημερώνει:
 α)
 σχετικά με το εάν εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν κανονικά στο έδαφος του άλλου συμβαλλόμενου μέρους, προσδιορίζοντας, όταν κρίνεται σκόπιμο, την τελωνειακή διαδικασία που εφαρμόστηκε στα εμπορεύματα, και
 β)
 σχετικά με το εάν εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν κανονικά από το έδαφος του άλλου συμβαλλόμενου μέρους, προσδιορίζοντας, όταν κρίνεται σκόπιμο, την τελωνειακή διαδικασία που εφαρμόστηκε στα εμπορεύματα.
 3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες νομοθετικές ή κανονιστικές της διατάξεις, όλα τα αναγκαία μέτρα προκειμένου να διασφαλίσει ειδική επιτήρηση όσον αφορά:
 α)
 τα πρόσωπα για τα οποία υπάρχουν εύλογες υπόνοιες ότι συμμετέχουν ή συμμετείχαν σε πράξεις που διενεργούνται κατά παράβαση της τελωνειακής νομοθεσίας,
 β)
 τους χώρους όπου έχουν συγκεντρωθεί ή συναρμολογηθεί ή ενδέχεται να συγκεντρωθούν ή να συναρμολογηθούν αποθέματα εμπορευμάτων υπό συνθήκες που δικαιολογούν βάσιμα την υπόνοια ότι τα εν λόγω εμπορεύματα προορίζονται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας,
 γ)
 τα εμπορεύματα που μεταφέρονται ή ενδέχεται να μεταφερθούν κατά τρόπο που δημιουργεί εύλογες υπόνοιες ότι πρόκειται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας και
 δ)
 τα μέσα μεταφοράς που χρησιμοποιούνται ή ενδέχεται να χρησιμοποιηθούν κατά τρόπο που δημιουργεί εύλογες υπόνοιες ότι πρόκειται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας.
 Άρθρο 9
 Αυτεπάγγελτη συνδρομή
 Τα συμβαλλόμενα μέρη παρέχουν εκατέρωθεν, με δική τους πρωτοβουλία και σύμφωνα με τις νομοθετικές και κανονιστικές διατάξεις τους, αμοιβαία συνδρομή, εφόσον θεωρούν ότι αυτή είναι αναγκαία για την ορθή εφαρμογή της τελωνειακής νομοθεσίας, παρέχοντας ιδίως τις πληροφορίες που κατέχουν σχετικά με:
 α)
 πράξεις που διενεργούνται ή ενδέχεται να διενεργηθούν κατά παράβαση της τελωνειακής νομοθεσίας και οι οποίες


text:
είναι δυνατόν να ενδιαφέρουν το άλλο συμβαλλόμενο μέρος,
 β)
 νέα μέσα ή μεθόδους που χρησιμοποιούνται στο πλαίσιο πράξεων που διενεργούνται κατά παράβαση της τελωνειακής νομοθεσίας,
 γ)
 εμπορεύματα που είναι γνωστό ότι αποτελούν αντικείμενο πράξεων που διενεργούνται κατά παράβαση της τελωνειακής νομοθεσίας,
 δ)
 πρόσωπα για τα οποία υπάρχουν εύλογες υπόνοιες ότι συμμετέχουν ή έχουν συμμετάσχει σε πράξεις που διενεργούνται κατά παράβαση της τελωνειακής νομοθεσίας και
 ε)
 μέσα μεταφοράς για τα οποία υπάρχουν εύλογες υπόνοιες ότι έχουν χρησιμοποιηθεί, χρησιμοποιούνται ή είναι δυνατόν να χρησιμοποιηθούν για πράξεις που διενεργούνται κατά παράβαση της τελωνειακής νομοθεσίας.
 Άρθρο 10
 Επίδοση και κοινοποίηση
 1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες νομοθετικές και κανονιστικές διατάξεις της, όλα τα αναγκαία μέτρα προκειμένου:
 α)
 να επιδίδονται όλα τα έγγραφα ή
 β)
 να κοινοποιούνται όλες οι αποφάσεις, που προέρχονται από την αιτούσα αρχή και εμπίπτουν στο πεδίο εφαρμογής της παρούσας συμφωνίας, σε παραλήπτη που διαμένει ή είναι εγκατεστημένος στην περιοχή δικαιοδοσίας της αρχής στην οποία υποβάλλεται η αίτηση.
 2. Οι αιτήσεις επίδοσης εγγράφων ή κοινοποίησης αποφάσεων συντάσσονται γραπτώς σε επίσημη γλώσσα της αρχής στην οποία υποβάλλεται η αίτηση ή σε γλώσσα αποδεκτή από αυτήν.
 Άρθρο 11
 Τύπος και ουσία των αιτήσεων συνδρομής
 1. Οι αιτήσεις βάσει της παρούσας συμφωνίας υποβάλλονται γραπτώς. Συνοδεύονται από τα έγγραφα που απαιτούνται για τη διεκπεραίωση της αίτησης. Προφορικές αιτήσεις είναι δυνατόν να γίνονται αποδεκτές, εφόσον το απαιτεί ο επείγων χαρακτήρας της περίπτωσης, αλλά επιβεβαιώνονται πάραυτα γραπτώς.
 2. Οι αιτήσεις που υποβάλλονται σύμφωνα με την παράγραφο 1 περιλαμβάνουν τα ακόλουθα στοιχεία:
 α)
 την αιτούσα αρχή,
 β)
 το αιτούμενο μέτρο,
 γ)
 το αντικείμενο και τον λόγο της αίτησης,
 δ)
 τις σχετικές νομοθετικές και κανονιστικές διατάξεις,
 ε)
 στοιχεία όσο το δυνατόν ακριβή και εμπεριστατωμένα σχετικά με τα εμπορεύματα ή τα πρόσωπα που αποτελούν αντικείμενο ερευνών και
 στ)
 περίληψη των σχετικών πραγματικών περιστατικών των ερευνών που έχουν ήδη διεξαχθεί.
 3. Οι αιτήσεις συντάσσονται σε μία από τις επίσημες γλώσσες της τελωνειακής αρχής στην οποία υποβάλλονται ή σε γλώσσα αποδεκτή από την εν λόγω αρχή. Η εν λόγω απαίτηση δεν ισχύει για τυχόν έγγραφα τα οποία συνοδεύουν την αίτηση της παραγράφου 1.
 4. Αν μια αίτηση δεν πληροί τις προαναφερόμενες τυπικές προϋποθέσεις, είναι δυνατόν να ζητείται η διόρθωση ή συμπλήρωσή της· στο ενδιάμεσο διάστημα, είναι δυνατόν να ληφθούν προληπτικά μέτρα.
 Άρθρο 12
 Εκτέλεση των αιτήσεων
 1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση ενεργεί πάραυτα, εντός των ορίων των αρμοδιοτήτων και των διαθέσιμων πόρων της, όπως θα ενεργούσε και για ίδιο λογαριασμό ή κατόπιν αιτήσεως άλλων αρχών του ίδιου συμβαλλόμενου μέρους, διαβιβάζοντας τα στοιχεία που ήδη διαθέτει, διεξάγοντας τις κατάλληλες έρευνες ή μεριμνώντας για τη διεξαγωγή τους. Η παρούσα παράγραφος εφαρμόζεται και σε οποιαδήποτε άλλη αρχή στην οποία διαβιβάζεται η αίτηση εκ μέρους της αρχής στην οποία υποβάλλεται η αίτηση, εφόσον η τελευταία αδυνατεί να ενεργήσει αφ' εαυτής.
 2. Οι αιτήσεις συνδρομής διεκπεραιώνονται σύμφωνα με τις νομοθετικές και κανονιστικές διατάξεις του συμβαλλόμενου μέρους στο οποίο υποβάλλεται η αίτηση.
 3. Δεόντως εξουσιοδοτημένοι υπάλληλοι συμβαλλόμενου μέρους είναι


text:
δυνατόν, με τη σύμφωνη γνώμη του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να παρίστανται ώστε να λαμβάνουν από τα γραφεία της αρχής στην οποία υποβάλλεται η αίτηση ή από άλλη ενδιαφερόμενη αρχή σύμφωνα με την παράγραφο 1 στοιχεία σχετικά με πράξεις που διενεργούνται ή ενδέχεται να διενεργηθούν κατά παράβαση της τελωνειακής νομοθεσίας, τα οποία η αιτούσα τελωνειακή αρχή χρειάζεται για τους σκοπούς της παρούσας συμφωνίας.
 4. Δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να παρίστανται στις έρευνες που διεξάγονται στην επικράτεια του τελευταίου.
 Άρθρο 13
 Μορφή υπό την οποία πρέπει να κοινοποιούνται τα στοιχεία
 1. Η αρχή στην οποία υποβάλλεται η αίτηση κοινοποιεί γραπτώς στην αιτούσα αρχή τα αποτελέσματα των ερευνών που διεξάγονται δυνάμει αιτήσεως που υποβάλλεται βάσει της παρούσας συμφωνίας, διαβιβάζοντας ταυτόχρονα όλα τα σχετικά έγγραφα, επικυρωμένα αντίγραφα εγγράφων ή άλλα στοιχεία.
 2. Τα στοιχεία που κοινοποιούνται σύμφωνα με την παράγραφο 1 είναι δυνατό να διαβιβάζονται σε ηλεκτρονική μορφή.
 3. Πρωτότυπα αρχεία και έγγραφα διαβιβάζονται μόνο κατόπιν αιτήσεως σε περιπτώσεις όπου τα επικυρωμένα αντίγραφα κρίνονται ανεπαρκή. Τα πρωτότυπα αυτά επιστρέφονται στην αρχή στην οποία υποβάλλεται η αίτηση το συντομότερο δυνατόν.
 Άρθρο 14
 Εξαιρέσεις από την υποχρέωση παροχής συνδρομής
 1. Τα συμβαλλόμενα μέρη έχουν τη δυνατότητα να αρνηθούν την παροχή οποιασδήποτε μορφής συνδρομής εντός του πεδίου εφαρμογής της παρούσας συμφωνίας ή να επιβάλουν ορισμένες προϋποθέσεις ή απαιτήσεις για την παροχή συνδρομής, στις περιπτώσεις κατά τις οποίες θεωρούν ότι η συνδρομή στο πλαίσιο της παρούσας συμφωνίας:
 α)
 ενδέχεται να προσβάλει την κυριαρχία της Νέας Ζηλανδίας ή του κράτους μέλους της Ένωσης η αρμόδια αρχή του οποίου έλαβε αίτημα παροχής συνδρομής δυνάμει της παρούσας συμφωνίας,
 β)
 ενδέχεται να θίξει τη δημόσια τάξη, την ασφάλεια ή άλλα ζωτικά συμφέροντα,
 γ)
 δύναται να παραβιάσει το εμπορικό απόρρητο ή να βλάψει νόμιμα εμπορικά συμφέροντα ή
 δ)
 δύναται να μη συνάδει προς τις εφαρμοστέες νομοθετικές και κανονιστικές διατάξεις όσον αφορά, μεταξύ άλλων, αλλά όχι αποκλειστικά, τον τομέα της προστασίας της ιδιωτικής ζωής ή των χρηματοοικονομικών υποθέσεων και των λογαριασμών ιδιωτών.
 2. Η παροχή της συνδρομής είναι δυνατό να αναβληθεί από την αρχή στην οποία υποβάλλεται η αίτηση, με την αιτιολογία ότι αυτή έχει σχέση με διεξαγόμενη έρευνα, δίωξη ή διοικητική ή δικαστική διαδικασία. Στην περίπτωση αυτή, η αρχή στην οποία υποβάλλεται η αίτηση διενεργεί διαβουλεύσεις με την αιτούσα αρχή, για να εξεταστεί αν είναι δυνατό να παρασχεθεί συνδρομή υπό τους γενικούς και ειδικούς όρους που η αρχή στην οποία υποβάλλεται η αίτηση κρίνει αναγκαίους.
 3. Σε περίπτωση που η αιτούσα αρχή ζητήσει συνδρομή την οποία η ίδια δεν θα μπορούσε να παράσχει εάν της είχε ζητηθεί, εφιστά στην αίτησή της την προσοχή επί του γεγονότος αυτού. Στην περίπτωση αυτή, εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση.
 4. Στις περιπτώσεις που αναφέρονται στις παραγράφους 1 και 2, η απόφαση της αρχής στην οποία υποβάλλεται η αίτηση και η αιτιολόγησή της ανακοινώνονται αμελλητί


text:
στην αιτούσα αρχή.
 Άρθρο 15
 Εμπειρογνώμονες και μάρτυρες
 Υπάλληλος της αρχής στην οποία υποβάλλεται η αίτηση δύναται να εξουσιοδοτείται ώστε να παρίσταται, εντός των ορίων της χορηγούμενης εξουσιοδότησης, υπό την ιδιότητα εμπειρογνώμονα ή μάρτυρα ενώπιον αρχής άλλου συμβαλλόμενου μέρους για υποθέσεις που καλύπτονται από την παρούσα συμφωνία, και να προσκομίζει τέτοια αντικείμενα, έγγραφα ή εμπιστευτικά ή επικυρωμένα αντίγραφά τους, τα οποία είναι ενδεχομένως αναγκαία για τον σκοπό αυτό. Η αίτηση παραστάσεως αναφέρει επακριβώς ενώπιον ποιας αρχής θα πρέπει να παραστεί ο υπάλληλος, καθώς και για ποιο ζήτημα και με ποια ιδιότητα ή αρμοδιότητα θα εξεταστεί ο υπάλληλος.
 Άρθρο 16
 Δαπάνες της συνδρομής
 Τα συμβαλλόμενα μέρη παραιτούνται αμοιβαίως από κάθε απαίτηση επιστροφής δαπανών οι οποίες προκαλούνται από την εφαρμογή της παρούσας συμφωνίας, εκτός, όπου κρίνεται σκόπιμο, από τις δαπάνες για την παράσταση εμπειρογνωμόνων και μαρτύρων σύμφωνα με το άρθρο 15, καθώς και για διερμηνείς και μεταφραστές οι οποίοι δεν είναι δημόσιοι υπάλληλοι.
 ΤΙΤΛΟΣ IV
 ΑΝΤΑΛΛΑΓΗ ΠΛΗΡΟΦΟΡΙΩΝ
 Άρθρο 17
 Εμπιστευτικότητα και προστασία των πληροφοριών
 1. Κάθε πληροφορία που κοινοποιείται υπό οποιαδήποτε μορφή δυνάμει της παρούσας συμφωνίας αντιμετωπίζεται είτε ως εμπιστευτική είτε ως περιορισμένης χρήσης, ανάλογα με τους ισχύοντες σε κάθε συμβαλλόμενο μέρος κανόνες.
 2. Ένα συμβαλλόμενο μέρος δεν χρησιμοποιεί ούτε δημοσιοποιεί πληροφορίες που λαμβάνει στο πλαίσιο της παρούσας συμφωνίας παρά μόνο για τους σκοπούς της παρούσας συμφωνίας ή με την προηγούμενη γραπτή συγκατάθεση του συμβαλλόμενου μέρους που τις παρέσχε και με την επιφύλαξη τυχόν επιφυλάξεων και περιορισμών που ενδέχεται να απαιτήσει το συμβαλλόμενο μέρος που τις παρέσχε. Ωστόσο, εάν ένα από τα συμβαλλόμενα μέρη υποχρεούται, σύμφωνα με τις νομοθετικές και κανονιστικές διατάξεις του εν λόγω συμβαλλόμενου μέρους, να δημοσιοποιήσει πληροφορίες που λαμβάνει δυνάμει της παρούσας συμφωνίας, γνωστοποιεί την εν λόγω δημοσιοποίηση στο συμβαλλόμενο μέρος που τις παρέσχε και, στο μέτρο του δυνατού, πριν από την εν λόγω δημοσιοποίηση.
 3. Με την επιφύλαξη τυχόν απαιτήσεων που εφαρμόζονται σε συμβαλλόμενο μέρος σύμφωνα με τις νομοθετικές και κανονιστικές διατάξεις του εν λόγω συμβαλλόμενου μέρους ή ρητών προϋποθέσεων, περιορισμών, επιφυλάξεων ή οδηγιών χειρισμού που απαιτούν μεγαλύτερη προστασία, εξασφαλίζεται το ίδιο ή υψηλότερο επίπεδο ασφάλειας και προστασίας της ιδιωτικής ζωής για όλες τις πληροφορίες που παρέχονται στο πλαίσιο της παρούσας συμφωνίας με εκείνο που προκύπτει από τη διαβάθμιση ασφάλειας ή οποιεσδήποτε άλλες επιφυλάξεις χειρισμού που επισυνάπτονται στις πληροφορίες της αρχής στην οποία υποβάλλεται η αίτηση.
 4. Τα δεδομένα προσωπικού χαρακτήρα ανταλλάσσονται μόνο εφόσον το συμβαλλόμενο μέρος που ενδέχεται να λάβει τα δεδομένα αυτά δεσμεύεται να τα προστατεύσει κατά τρόπο που θεωρείται αποδεκτός από το συμβαλλόμενο μέρος που ενδέχεται να τα διαβιβάζει.
 5. Κάθε συμβαλλόμενο μέρος περιορίζει την πρόσβαση στις πληροφορίες που λαμβάνει στο πλαίσιο της παρούσας συμφωνίας στα πρόσωπα που χρειάζεται να γνωρίζουν το περιεχόμενό τους.
 6. Κάθε συμβαλλόμενο μέρος περιορίζει, διατηρεί και διαβιβάζει τις πληροφορίες που λαμβάνει στο πλαίσιο της παρούσας συμφωνίας, με τη χρήση αναγνωρισμένων μηχανισμών ασφάλειας, όπως κωδικοί πρόσβασης, κρυπτογράφηση ή άλλες εύλογες ρήτρες ασφάλειας που συνάδουν με τη διαβάθμιση ασφάλειας για τις συγκεκριμένες πληροφορίες.
 7. Κάθε συμβαλλόμενο μέρος κοινοποιεί στο άλλο μέρος κάθε τυχαία ή μη εξουσιοδοτημένη πρόσβαση, χρήση, δημοσιοποίηση, τροποποίηση ή εξάλειψη


text:
πληροφοριών που λαμβάνει στο πλαίσιο της παρούσας συμφωνίας και παρέχει πλήρη στοιχεία για την τυχαία ή μη εξουσιοδοτημένη πρόσβαση, χρήση, δημοσιοποίηση, τροποποίηση ή εξάλειψη πληροφοριών.
 8. Όταν οι πληροφορίες που λαμβάνονται στο πλαίσιο της παρούσας συμφωνίας έχουν δημοσιοποιηθεί ή τροποποιηθεί κατά λάθος, κάθε συμβαλλόμενο μέρος λαμβάνει κάθε ευλόγως δυνατό μέτρο για να ανακτήσει ή, σε περίπτωση που δεν είναι δυνατή η ανάκτηση, να εξασφαλίσει την καταστροφή των πληροφοριών που έχουν τροποποιηθεί ή δημοσιοποιηθεί.
 9. Κάθε συμβαλλόμενο μέρος μπορεί να ζητήσει την εφαρμογή πρόσθετων μέτρων προστασίας σε εξαιρετικά ευαίσθητες πληροφορίες.
 10. Οι πληροφορίες δεν υποβάλλονται σε επεξεργασία ούτε διατηρούνται επί μεγαλύτερο χρονικό διάστημα από εκείνο που απαιτείται για την εφαρμογή της παρούσας συμφωνίας και σύμφωνα με τις απαιτήσεις κάθε συμβαλλόμενου μέρους όσον αφορά την προστασία της ιδιωτικής ζωής και τη διατήρηση των δημόσιων αρχείων. Κάθε συμβαλλόμενο μέρος διασφαλίζει τη συστηματοποιημένη εξάλειψη των πληροφοριών που έχει λάβει στο πλαίσιο της παρούσας συμφωνίας, όπως προβλέπεται από τις νομοθετικές και κανονιστικές διατάξεις του εν λόγω συμβαλλόμενου μέρους.
 11. Η παρούσα συμφωνία ουδόλως αποκλείει τη χρησιμοποίηση ως αποδεικτικών στοιχείων πληροφοριών ή εγγράφων που ελήφθησαν δυνάμει της παρούσας συμφωνίας, στο πλαίσιο δικαστικών ή διοικητικών διαδικασιών σχετικά με πράξεις που διενεργούνται κατά παράβαση της τελωνειακής νομοθεσίας. Συνεπώς, τα συμβαλλόμενα μέρη έχουν τη δυνατότητα, στα αρχεία αποδεικτικών στοιχείων που τηρούν, στις εκθέσεις και τις μαρτυρίες, καθώς και σε διαδικασίες και διώξεις που στη συνέχεια ενδέχεται να παραπεμφθούν στα δικαστήρια, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με την παρούσα συμφωνία. Το συμβαλλόμενο μέρος το οποίο χορήγησε τις εν λόγω πληροφορίες ή επέτρεψε την πρόσβαση στα εν λόγω έγγραφα ενημερώνεται για τη χρήση αυτή.
 ΤΙΤΛΟΣ V
 ΤΕΛΙΚΕΣ ΔΙΑΤΑΞΕΙΣ
 Άρθρο 18
 Επικεφαλίδες
 Οι επικεφαλίδες των τίτλων και των άρθρων της παρούσας συμφωνίας παρεμβάλλονται αποκλειστικά για τη διευκόλυνση της αναφοράς και δεν επηρεάζουν την ερμηνεία της παρούσας συμφωνίας.
 Άρθρο 19
 Διαβουλεύσεις
 Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας διευθετούνται με διαβουλεύσεις από τα συμβαλλόμενα μέρη, που οδηγούν, κατά περίπτωση, σε απόφαση της Μεικτής Επιτροπής Τελωνειακής Συνεργασίας που αναφέρεται στο άρθρο 20.
 Άρθρο 20
 Μεικτή Επιτροπή Τελωνειακής Συνεργασίας
 1. Συγκροτείται Μεικτή Επιτροπή Τελωνειακής Συνεργασίας (ΜΕΤΣ), αποτελούμενη από εκπροσώπους των τελωνειακών και άλλων αρμόδιων αρχών των συμβαλλόμενων μερών. Συνέρχεται σε τόπο, σε ημερομηνία και με ημερήσια διάταξη που καθορίζονται με κοινή συναίνεση.
 2. Η ΜΕΤΣ μεριμνά για την ορθή λειτουργία και εφαρμογή της παρούσας συμφωνίας και εξετάζει κάθε ζήτημα και διαφορά που προκύπτει κατά την εφαρμογή της. Προς τον σκοπό αυτόν, η ΜΕΤΣ, μεταξύ άλλων:
 α)
 λαμβάνει μέτρα αναγκαία για την τελωνειακή συνεργασία και συνδρομή σύμφωνα με τους στόχους της παρούσας συμφωνίας, ιδίως με:
 i)
 την αναγνώριση τυχόν κανονιστικών ή νομοθετικών τροποποιήσεων που απαιτούνται για την εφαρμογή της παρούσας συμφωνίας,
 ii)
 την αναγνώριση και την καθιέρωση μέτρων για την ενίσχυση των μηχανισμών ανταλλαγής πληροφοριών,
 iii)
 τον προσδιορισμό και τον καθορισμό των βέλτιστων πρακτικών, συμπεριλαμβανομένων των βέλτιστων πρακτικών για την εναρμόνιση των απαιτήσεων όσον αφορά τις εκ των προτέρων ηλεκτρονικές πληροφορίες για τα φορτία με τα διεθνή


text:
πρότυπα για εισερχόμενες και εξερχόμενες αποστολές και αποστολές σε διαμετακόμιση,
 iv)
 τον προσδιορισμό και την καθιέρωση προτύπων ανάλυσης κινδύνου για τις πληροφορίες που απαιτούνται για τον προσδιορισμό αποστολών υψηλού κινδύνου που εισάγονται, μεταφορτώνονται ή βρίσκονται υπό καθεστώς διαμετακόμισης στη Νέα Ζηλανδία και την Ένωση,
 v)
 τον προσδιορισμό και την καθιέρωση μέτρων για την εναρμόνιση των προτύπων αξιολόγησης των κινδύνων,
 vi)
 τον προσδιορισμό ελάχιστων προτύπων ελέγχου και μεθόδων με τις οποίες μπορούν να τηρηθούν τα εν λόγω πρότυπα,
 vii)
 τη βελτίωση και την καθιέρωση προτύπων για τα προγράμματα εμπορικής εταιρικής σχέσης, με στόχο την αύξηση της ασφάλειας της αλυσίδας εφοδιασμού και τη διευκόλυνση της ροής του θεμιτού εμπορίου, και
 viii)
 τον προσδιορισμό και την εφαρμογή συγκεκριμένων μέτρων για την καθιέρωση της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας και των προγραμμάτων εμπορικής εταιρικής σχέσης, συμπεριλαμβανομένων των ισοδύναμων μέτρων διευκόλυνσης του εμπορίου,
 β)
 ενεργεί ως το αρμόδιο όργανο για την αντιμετώπιση οποιωνδήποτε ζητημάτων ανακύψουν σε σχέση με την εφαρμογή του τίτλου III,
 γ)
 εξουσιοδοτείται να εκδίδει αποφάσεις για την εφαρμογή της παρούσας συμφωνίας, μεταξύ άλλων σχετικά με τη διαβίβαση δεδομένων και τα με κοινή συμφωνία καθορισμένα πλεονεκτήματα της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας και των προγραμμάτων εμπορικής εταιρικής σχέσης, καθώς και άλλων μέτρων διευκόλυνσης του εμπορίου,
 δ)
 ανταλλάσσει απόψεις επί κάθε θέματος κοινού ενδιαφέροντος σχετικά με την τελωνειακή συνεργασία, συμπεριλαμβανομένων των μελλοντικών μέτρων και των πόρων που προορίζονται γι' αυτά, και
 ε)
 θεσπίζει τον εσωτερικό κανονισμό της.
 3. Η ΜΕΤΣ δημιουργεί τους κατάλληλους μηχανισμούς εργασίας, συμπεριλαμβανομένων ομάδων εργασίας, για τη στήριξη των εργασιών της που αποσκοπούν στην εφαρμογή της παρούσας συμφωνίας.
 Άρθρο 21
 Έναρξη ισχύος και διάρκεια
 1. Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη κοινοποιούν εκατέρωθεν, μέσω διπλωματικών διακοινώσεων που ανταλλάσσουν μεταξύ τους, την ολοκλήρωση των αναγκαίων για τον σκοπό αυτό διαδικασιών.
 2. Η παρούσα συμφωνία δύναται να τροποποιηθεί με κοινή συναίνεση των συμβαλλόμενων μερών μέσω διπλωματικών διακοινώσεων που ανταλλάσσουν μεταξύ τους. Οι τροποποιήσεις αρχίζουν να ισχύουν υπό τους ίδιους όρους με τους αναφερόμενους στην παράγραφο 1, εκτός αν τα συμβαλλόμενα μέρη συμφωνήσουν άλλως.
 3. Κάθε συμβαλλόμενο μέρος μπορεί να λύσει την παρούσα συμφωνία με γραπτή κοινοποίηση προς το άλλο συμβαλλόμενο μέρος. Η λύση παράγει αποτελέσματα τρεις μήνες μετά την ημερομηνία κοινοποίησης στο άλλο συμβαλλόμενο μέρος. Οι αιτήσεις συνδρομής που έχουν ληφθεί πριν από τη λύση της συμφωνίας ολοκληρώνονται σύμφωνα με τις διατάξεις της παρούσας συμφωνίας.
 Άρθρο 22
 Αυθεντικά κείμενα
 Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά. Σε περίπτωση απόκλισης μεταξύ των κειμένων της παρούσας συμφωνίας, τα συμβαλλόμενα μέρη παραπέμπουν το θέμα στη ΜΕΤΣ.
 Σε πίστωση των ανωτέρω, οι υπογράφοντες πληρεξούσιοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
 Съставено в Брюксел на трети юли през две хиляди и седемнадесета година.
 Hecho


text:
en Bruselas, el tres de julio de dos mil diecisiete.
 V Bruselu dne třetího července dva tisíce sedmnáct.
 Udfærdiget i Bruxelles den tredje juli to tusind og sytten.
 Geschehen zu Brüssel am dritten Juli zweitausendsiebzehn.
 Kahe tuhande seitsmeteistkümnenda aasta juulikuu kolmandal päeval Brüsselis.
 Έγινε στις Βρυξέλλες, στις τρεις Ιουλίου δύο χιλιάδες δεκαεπτά.
 Done at Brussels on the third day of July in the year two thousand and seventeen.
 Fait à Bruxelles, le trois juillet deux mille dix-sept.
 Sastavljeno u Bruxellesu trećeg srpnja godine dvije tisuće sedamnaeste.
 Fatto a Bruxelles, addì tre luglio duemiladiciassette.
 Briselē, divi tūkstoši septiņpadsmitā gada trešajā jūlijā.
 Priimta du tūkstančiai septynioliktų metų liepos trečią dieną Briuselyje.
 Kelt Brüsszelben, a kétezer-tizenhetedik év július havának harmadik napján.
 Magħmul fi Brussell, fit-tielet jum ta‘ Lulju fis-sena elfejn u sbatax.
 Gedaan te Brussel, drie juli tweeduizend zeventien.
 Sporządzono w Brukseli dnia trzeciego lipca roku dwa tysiące siedemnastego.
 Feito em Bruxelas, em três de julho de dois mil e dezassete.
 Întocmit la Bruxelles la trei iulie două mii șaptesprezece.
 V Bruseli tretieho júla dvetisícsedemnásť.
 V Bruslju, dne tretjega julija leta dva tisoč sedemnajst.
 Tehty Brysselissä kolmantena päivänä heinäkuuta vuonna kaksituhattaseitsemäntoista.
 Som skedde i Bryssel den tredje juli år tjugohundrasjutton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Нова Зеландия
 Por Nueva Zelanda
 Za Nový Zéland
 For New Zealand
 Für Neuseeland
 Uus-Meremaa nimel
 Για τη Νέα Ζηλανδία
 For New Zealand
 Pour la Nouvelle-Zélande
 Za Novi Zeland
 Per la Nuova Zelanda
 Jaunzēlandes vārdā –
 Naujosios Zelandijos vardu
 Új-Zéland részéről
 Għal New Zealand
 Voor Nieuw-Zeeland
 W imieniu Nowej Zelandii
 Pela Nova Zelândia
 Pentru Noua Zeelandă
 Za Nový Zéland
 Za Novo Zelandijo
 Uuden-Seelannin puolesta
 För Nya Zeeland


text:
 Avis juridique important
 |
 21986D0521(03)
 Απόφαση αριθ. 1/86 της Μικτής Επιτροπής ΕΟΚ-Ισλανδίας της 20ης Μαρτίου 1986 περί συμπληρώσεως και τροποποιήσεως των πινάκων Α και Β που προσαρτώνται στο πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας
 Επίσημη Εφημερίδα αριθ. L 134 της 21/05/1986 σ. 0012 - 0015
 ΑΠΟΦΑΣΗ αριθ. 1/86 της ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ της 20ής Μαρτίου 1986 περί συμπληρώσεως και τροποποιήσεως των πινάκων Α και Β που προσαρτώνται στο πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίαςΗ ΜΕΙΚΤΗ ΕΠΙΤΡΟΠΗ,ιΕχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,το πρωτόκολλο αριθ. 3 περί καθορισμού της εννοίας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας, καλούμενο εφεξής «πρωτόκολλο αριθ. 3», και ιδίως το άρθρο 28,Εκτιμώντας ότι από την αποκτηθείσα εμπειρία απορρέει ότι οι κανόνες καταγωγής που προqλέπονται για ορισμένα προϊόντα στο πρωτόκολλο αριθ. 3 πρέπει να προσαρμοσθούν για να ληφθεί υπόψη η εξέλιξη τόσο των τεχνικών κατασκευής αυτών των προϊόντων όσο και των διεθνών οικονομικών συνθηκών που είναι συνδεδεμένες με τις συναλλαγές των προϊόντων αυτών,ΑΠΟΦΑΣΙΖΕΙ:Άρθρο 1Στον πίνακα Α που προσαρτάται στο πρωτόκολλο αριθ. 3, οι στήλες οι σχετικές με τις κλάσεις 19.05, 37.01, 43.03, ex 59.02, (πρώτο ex) 59.03, ex 59.17 (τα δύο ex) 65.03, 65.05 και ex 96.01 αντικαθίστανται από αυτές που παρατίθενται στο παράρτημα Ι της παρούσας απόφασης.Άρθρο 2Ο πίνακας Β που προσαρτάται στο πρωτόκολλο αριθ. 3 τροποποιείται ως εξής:- στον κανόνα που αναγράφεται στην τρίτη στήλη στην αρχή του πίνακα, η ένδειξη «των κλάσεων 97.07 και 98.03» αντικαθίσταται από την ένδειξη «των κλάσεων 97.06, 97.07, 98.03 και 98.10»,- παρεμqάλλονται οι κλάσεις ex 22.09, ex 25.04, 29.35, ex 71.12, ex 71.16 και ex 98.10, καθώς και οι αντίστοιχες στήλες, όπως εμφαίνονται στο παράρτημα ΙΙ της παρούσας απόφασης,- οι διατάξεις οι σχετικές με τα κεφάλαια ex 28 έως 37 και με την κλάση ex 43.02 αντικαθίστανται από τις διατάξεις του παραρτήματος ΙΙ της παρούσας απόφασης.Άρθρο 3Η παρούσα απόφαση αρχίζει να ισχύει την 1η Απριλίου 1986.Βρυξέλλες, 20 Μαρτίου 1986.Για τη Μεικτή ΕπιτροπήΟ ΠρόεδροςTomas A. TOMASSONΠΑΡΑΡΤΗΜΑ Ι >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>


text:
 11.3.2010
 EL
 Επίσημη Εφημερίδα της Ευρωπαϊκής Ένωσης
 L 62/58
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 154/2009
 της 4ης Δεκεμβρίου 2009
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/2009 της 22ας Οκτωβρίου 2009 (1).
 (2)
 Ο κανονισμός (ΕΚ) αριθ. 646/2009 της Επιτροπής, της 23ης Ιουλίου 2009, για την εφαρμογή του κανονισμού (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) όσον αφορά τον κατάλογο 2010 των δευτερευουσών μεταβλητών-στόχων σχετικά με τον επιμερισμό των πόρων μέσα στα νοικοκυριά (2) πρέπει να ενσωματωθεί στη συμφωνία.
 (3)
 Ο κανονισμός (ΕΚ) αριθ. 707/2009 της Επιτροπής, της 5ης Αυγούστου 2009, για την τροποποίηση του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά την επικαιροποίηση των απαιτήσεων για δεδομένα (3) πρέπει να ενσωματωθεί στη συμφωνία.
 (4)
 Η σύσταση 2009/498/ΕΚ της Επιτροπής, της 23ης Ιουνίου 2009, σχετικά με τα μεταδεδομένα αναφοράς για το ευρωπαϊκό στατιστικό σύστημα (4) πρέπει να ενσωματωθεί στη συμφωνία.
 ΑΠΟΦΑΣΙΖΕΙ:
 Άρθρο 1
 Το παράρτημα XXI της συμφωνίας τροποποιείται ως εξής:
 1.
 Μετά το σημείο 18κδ [κανονισμός (ΕΚ) αριθ. 362/2008 του Συμβουλίου], προστίθεται το ακόλουθο σημείο:
 «18κδα.
 32009 R 0646: Κανονισμός (ΕΚ) αριθ. 646/2009 της Επιτροπής, της 23ης Ιουλίου 2009, για την εφαρμογή του κανονισμού (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) όσον αφορά τον κατάλογο 2010 των δευτερευουσών μεταβλητών-στόχων σχετικά με τον επιμερισμό των πόρων μέσα στα νοικοκυριά (ΕΕ L 192 της 24.7.2009, σ. 3).».
 2.
 Στο σημείο 19ιθ [κανονισμός (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32009 R 0707: Κανονισμός (ΕΚ) αριθ. 707/2009 της Επιτροπής της 5ης Αυγούστου 2009 (ΕΕ L 204 της 6.8.2009, σ. 3).».
 3.
 Μετά το σημείο 17γ [σύσταση COM(2005) 217 της Επιτροπής], προστίθεται το ακόλουθο σημείο:
 «17δ.
 32009 H 0498: Σύσταση 2009/498/ΕΚ της Επιτροπής, της 23ης Ιουνίου 2009, σχετικά με τα μεταδεδομένα αναφοράς για το ευρωπαϊκό στατιστικό σύστημα (ΕΕ L 168 της 30.6.2009, σ. 50).».
 Άρθρο 2
 Τα κείμενα των κανονισμών (ΕΚ) αριθ. 646/2009 και (ΕΚ) αριθ. 707/2009 καθώς και της σύστασης 2009/498/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και


text:
 5.3.2020
 EL
 Επίσημη Εφημερίδα της Ευρωπαϊκής Ένωσης
 L 68/5
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 276/2019
 της 13ης Δεκεμβρίου 2019
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/295]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική οδηγία (ΕΕ) 2019/990 της Επιτροπής, της 17ης Ιουνίου 2019, για την τροποποίηση του καταλόγου γενών και ειδών στο άρθρο 2 παράγραφος 1 στοιχείο β) της οδηγίας 2002/55/ΕΚ του Συμβουλίου, στο παράρτημα II της οδηγίας 2008/72/ΕΚ του Συμβουλίου και στο παράρτημα της οδηγίας 93/61/ΕΟΚ της Επιτροπής (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετική με φυτοϋγειονομικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Συνεπώς, το παράρτημα I της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 12 (οδηγία 2002/55/ΕΚ του Συμβουλίου) του κεφαλαίου III του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
 «—
 32019 L 0990: Εκτελεστική οδηγία (ΕΕ) 2019/990 της Επιτροπής της 17ης Ιουνίου 2019 (ΕΕ L 160 της 18.6.2019, σ. 14).»
 Άρθρο 2
 Τα κείμενα της εκτελεστικής οδηγίας (ΕΕ) 2019/990 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 13 Δεκεμβρίου 2019.
 Για τη Μεικτή Επιτροπή του ΕΟΧ
 O Πρόεδρος
 Gunnar PÁLSSON
 (1) ΕΕ L 160 της 18.6.2019, σ. 14.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994A0323(01)
 Πρωτόκολλο που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια για την περίοδο από 1ης Ιουλίου 1993 έως 30 Ιουνίου 1996
 Επίσημη Εφημερίδα αριθ. L 079 της 23/03/1994 σ. 0002 - 0010 Φινλανδική ειδική έκδοση: Κεφάλαιο 4 τόμος 6 σ. 0042 Σουηδική ειδική έκδοση: Κεφάλαιο 4 τόμος 6 σ. 0042
 ΠΡΩΤΟΚΟΛΛΟ που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια για την περίοδο από 1ης Ιουλίου 1993 έως 30 Ιουνίου 1996Άρθρο 1Κατ' εφαρμογή του άρθρου 4 της συμφωνίας και για την περίοδο από την 1η Ιουλίου 1993 έως τις 30 Ιουνίου 1996, οι αλιευτικές δυνατότητες καθορίζονται ως εξής:1. Θυνναλιευτικά:α) γρι γρι με ψυκτικές εγκαταστάσεις: 23 σκάφη 7β) θυνναλιευτικά με καλάμι: 7 σκάφη.2. Μηχανότρατες και λοιπά σκάφη:α) μηχανότρατες νωπού αλιεύματος: 410 κοχ 7β) μηχανότρατες με ψυκτικές εγκαταστάσεις:- αλιείας γαρίδων: 2 000 κοχ,- αλιείας άλλων ειδών: 750 κοχ.Άρθρο 2Ο συνολικός αριθμός των ημερών αλιείας στην αλιευτική ζώνη της Γκάμπια για τα σκάφη νωπού αλιεύματος και τις μηχανότρατες με ψυκτικές εγκαταστάσεις περιορίζονται σε 1 000 ημέρες αλιείας και 4 000 ημέρες αλιείας, αντίστοιχα, για κάθε έτος εφαρμογής του παρόντος πρωτοκόλλου.Οι αρχές της Γκάμπια ενημερώνουν την αντιπροσωπεία της Επιτροπής στη Γκάμπια όταν έχει χρησιμοποιηθεί το 80 % των ημερών αλιείας που επιτρέπονται για κάθε κατηγορία σκάφους.Άρθρο 31. Για την περίοδο που αναφέρεται στο άρθρο 1, η χρηματική αντιστάθμιση που αναφέρεται στο άρθρο 9 της συμφωνίας ανέρχεται σε 1 100 000 Ecu που καταβάλλονται σε τρεις ίσες ετήσιες δόσεις.2. Η χρησιμοποίηση του ποσού της εν λόγω αντιστάθμισης εμπίπτει στην αποκλειστική αρμοδιότητα των αρχών της Γκάμπια.3. Η αντιστάθμιση καταβάλλεται στο γενικό λογιστήριο της Γκάμπια.Άρθρο 41. Η Κοινότητα συνεισφέρει επίσης, κατά την περίοδο που αναφέρεται στο άρθρο 1, ποσό ύψους 80 000 Ecu για τη χρηματοδότηση επιστημονικών προγραμμάτων με σκοπό τη βελτίωση των γνώσεων σχετικά με τους αλιευτικούς πόρους στα ύδατα της Γκάμπια.2. Αφού οι αρμόδιες αρχές της Γκάμπια ανακοινώσουν το περιεχόμενο των επιστημονικών προγραμμάτων, τα αντίστοιχα ποσά εμβάζονται σε λογαριασμό που ορίζεται από αυτές.3. Οι αρμόδιες αρχές της Γκάμπια υποβάλλουν στις αρμόδιες υπηρεσίες της Επιτροπής εκθέσεις σχετικά με την υλοποίηση των εν λόγω προγραμμάτων.Άρθρο 5Τα δύο συμβαλλόμενα μέρη συμφωνούν ότι η βελτίωση των ικανοτήτων και των γνώσεων των προσώπων που ασχολούνται με τη θαλάσσια αλιεία αποτελεί βασικό στοιχείο επιτυχίας της συνεργασίας τους. Προς το σκοπό αυτό, η Κοινότητα διευκολύνει την εξεύρεση θέσεων για τους υπηκόους της Γκάμπια στα ιδρύματα των κρατών μελών της και χορηγεί για το σκοπό αυτό υποτροφίες σπουδών και πρακτικής εκπαίδευσης στους διάφορους επιστημονικούς, τεχνικούς και οικονομικούς τομείς που είναι σχετικοί με την αλιεία. Οι εν λόγω υποτροφίες δύνανται επίσης να χρησιμοποιηθούν σε οποιαδήποτε χώρα που συνδέεται με την Κοινότητα με συμφωνία συνεργασίας.Το συνολικό κόστος των εν λόγω υποτροφιών δεν δύναται να υπερβαίνει τα 220 000 Ecu. Τμήμα του


text: ποσού αυτού δύναται, με αίτηση των αρμοδίων αρχών της Γκάμπια, να χρησιμοποιηθεί για την κάλυψη εξόδων συμμετοχής σε διεθνείς συνεδριάσεις ή σε εκπαιδευτικά μαθήματα στον τομέα της αλιείας, Το ποσό αυτό καταβάλλεται ανάλογα με το ρυθμό χρησιμοποίησής του.Άρθρο 6Σε περίπτωση που η Κοινότητα δεν καταβάλει τα ποσά που προβλέπονται στα άρθρα 3 και 4, η εφαρμογή του παρόντος πρωτοκόλλου δύναται να ανασταλεί.Άρθρο 7Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά των ακτών της Γκάμπια καταργείται και αντικαθίσταται από το παράρτημα του παρόντος πρωτοκόλλου.Άρθρο 8Το παρόν πρωτόκολλο αρχίζει να ισχύει την ημέρα της υπογραφής του.Εφαρμόζεται από την 1η Ιουλίου 1993.ΠΑΡΑΡΤΗΜΑ ΟΡΟΙ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΚΟΙΝΟΤΙΚΑ ΣΚΑΦΗ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΓΚΑΜΠΙΑ Α. Διατυπώσεις για την υποβολή αιτήσεων και την έκδοση αδειών1. Οι αρμόδιες αρχές της Κοινότητας υποβάλλουν στις αρμόδιες αρχές της Γκάμπια, μέσω της Αντιπροσωπείας της Επιτροπής στη Γκάμπια, αίτηση για κάθε σκάφος που πρόκειται να χρησιμοποιηθεί για αλιεία δυνάμει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος.Οι αιτήσεις πρέπει να υποβάλλονται σε έντυπα που προβλέπονται για το σκοπό αυτό από τις αρμόδιες αρχές της Γκάμπια, σύμφωνα με το υπόδειγμα που επισυνάπτεται στο παρόν παράρτημα (προσάρτημα 1).2. Κάθε αίτηση για την έκδοση αδείας συνοδεύεται από την απόδειξη καταβολής των τελών για την περίοδο ισχύος της άδειας. Η εν λόγω πληρωμή πραγματοποιείται σε ανοικτό λογαριασμό σε ένα χρηματοπιστωτικό οργανισμό ή σε οποιαδήποτε άλλο οργανισμό που ορίζεται από τις αρχές της Γκάμπια.Τα τέλη περιλαμβάνουν όλους τους εθνικούς και τοπικούς φόρους εκτός από τα λιμενικά τέλη και τα έξοδα παροχής υπηρεσιών.3. Οι άδειες για όλα τα σκάφη παραδίδονται από τις αρχές της Γκάμπια, εντός προθεσμίας 15 ημερών από τη λήψη της απόδειξης της πληρωμής που αναφέρεται στο σημείο 2 ανωτέρω, στους πλοιοκτήτες ή τους εκπροσώπους τους μέσω της Αντιπροσωπείας της Επιτροπής στη Γκάμπια.4. Η άδεια εκδίδεται για ένα συγκεκριμένο σκάφος και δεν είναι μεταβιβάσιμη. Εντούτοις, με αίτηση της Επιτροπής των Ευρωπαϊκών Κοινοτήτων, η άδεια ενός σκάφους δύναται να αντικατασταθεί και, σε περίπτωση ανωτέρας βίας, αντικαθίσταται από μια νέα άδεια για ένα άλλο σκάφος με ανάλογα χαρακτηριστικά με εκείνα που έχει το προς αντικατάσταση σκάφος. Ο πλοιοκτήτης του προς αντικατάσταση σκάφους επιστρέφει την ακυρωθείσα άδεια στις αρμόδιες αρχές της Γκάμπια μέσω της Αντιπροσωπείας της Επιτροπής της Γκάμπια.Στη νέα άδεια αναφέρονται:- η ημερομηνία έκδοσης,- το γεγονός ότι η εν λόγω άδεια αντικαθιστά την άδεια του προηγούμενου σκάφους για την εναπομένουσα περίοδο ισχύος.Στην περίπτωση αυτή, για την εναπομένουσα περίοδο ισχύος δεν οφείλονται τέλη.5. Η άδεια πρέπει να βρίσκεται πάντοτε επί του σκάφους.6. Το γενικό λογιστήριο της Γκάμπια κοινοποιεί, πριν από την έναρξη ισχύος της συμφωνίας, τις ρυθμίσεις για την καταβολή των τελών, συμπεριλαμβανομένων των στοιχείων που αφορούν τους τραπεζικούς λογαριασμούς και τα νομίσματα που πρέπει να χρησιμοποιηθούν.Β. Διατάξεις που εφαρμόζονται για την έκδοση για θυνναλιευτικά και αλιευτικά1. Οι άδειες ισχύουν για περίοδο ενός έτους και είναι ανανεώσιμες.2. Τα τέλη καθορίζονται σε 20 Ecu ανά τόνο που αλιεύτηκε εντός της αλιευτικής ζώνης της Γκάμπια.3. Οι


text: άδειες εκδίδονται μετά την καταβολή στο γενικό λογιστήριο της Γκάμπια, κατ' αποκοπή ποσού ύψους 1 000 Ecu ετησίως για κάθε θυνναλιευτικό γρι γρι και 200 Ecu ετησίως για κάθε θυνναλιευτικό με καλάμι, ποσό που ισοδυναμεί με εισφορές για την αλιεία:- 50 τόνων ετησίως στην περίπτωση των γρι γρι,- 10 τόνων ετησίως στην περίπτωση των θυνναλιευτικών με καλάμι και των αλιευτικών.4. Η τελική κατάσταση των τελών που οφείλονται για την αλιευτική περίοδο καταρτίζεται από την Επιτροπή των Ευρωπαϊκών Κοινοτήτων κατά το τέλος κάθε ημερολογιακού έτους, με βάση τις δηλώσεις αλιευμάτων που καταρτίζονται για κάθε σκάφος και επιβεβαιώνονται από τα αρμόδια επιστημονικά ινστιτούτα, ιδίως τα γαλλικό ινστιτούτο επιστημονικής και τεχνικής έρευνας στα υπερπόντια εδάφη (ORSTOM) και το ισπανικό ωκεανογραφικό ινστιτούτο (Instituto Espaρol de Oceanografνa - IEO).Η δήλωση διαβιβάζεται ταυτόχρονα στις αρμόδιες αρχές της Γκάμπια και στους πλοιοκτήτες. Κάθε επιπρόσθετη οφειλόμενη πληρωμή θα πραγματοποιείται από τους πλοιοκτήτες στο γενικό λογιστήριο της Γκάμπια, το αργότερο 30 ημέρες από την κοινοποίηση της τελικής κατάστασης, σε λογαριασμό που ανοίγεται σε ένα χρηματοπιστωτικό οργανισμό ή σε οποιοδήποτε άλλο οργανισμό οριστεί από τις αρμόδιες αρχές της Γκάμπια.Εντούτοις, εάν η τελική εκκαθάριση αφορά ποσό μικρότερο από το προαναφερθέν, το αντίστοιχο εναπομένον ποσό δεν επιστρέφεται.Γ. Διατάξεις που εφαρμόζονται για την έκδοση αδειών για τα λοιπά σκάφη1. Οι άδειες ισχύουν για τρεις, έξι ή δώδεκα μήνες. Τα ετήσια τέλη καθορίζονται σύμφωνα με την ολική χωρητικότητα και ανάλογα με τη διάρκεια ισχύος της άδειας, ως ακολούθως:α) σκάφη νωπού αλιεύματος:- 96 Ecu ανά κοχ για σκάφη αλιείας οστρακόδερμων,- 60 Ecu ανά κοχ για τα λοιπά σκάφη 7β) σκάφη με ψυκτικές εγκαταστάσεις:- 96 Ecu ανά κοχ για σκάφη αλιείας γαρίδων,- 72 Ecu ανά κοχ για τα λοιπά σκάφη.Τα εν λόγω τέλη καταβάλλονται στο γενικό λογιστήριο της Γκάμπια και στο νόμισμα που υποδεικνύεται από τις αρμόδιες αρχές της Γκάμπια.2. Η χωριτικότητα για τις μηχανότρατες που αλιεύουν στην αλιευτική ζώνη της Γκάμπια περιορίζεται σε 1 000 κοχ κατ' ανώτατο όριο.3. Κάθε σκάφος εκπροσωπείται από έναν πράκτορα ο οποίος είναι επιλεγμένος από τον πλοιοκτήτη και έχει έδρα την Γκάμπια. Ένας πράκτορας δύναται να εκπροσωπεί σκάφη περισσότερα του ενός.Δ. Δηλώσεις αλιευμάτων1. Τα θυνναλιευτικά γρι γρι, τα θυνναλιευτικά με καλάμι και τα αλιευτικά τηρούν ημερολόγιο αλιείας, σύμφωνα με το υπόδειγμα που περιλαμβάνεται στο προσάρτημα 2, για κάθε αλιευτική περίοδο στην αλιευτική ζώνη της Γκάμπια. Το εν λόγω έντυπο θα πρέπει να αποστέλλεται εντός προθεσμίας 45 ημερών μετά τη λήξη του αλιευτικού ταξιδιού στην αλιευτική ζώνη της Γκάμπια στις αρμόδιες αρχές της Γκάμπια μέσω της Αντιπροσωπείας της Επιτροπής στη Γκάμπια.2. Οι μηχανότρατες είναι υποχρεωμένες να κοινοποιούν στις αρμόδιες αρχές της Γκάμπια τα αλιεύματά τους χρησιμοποιώντας το έντυπο του προσαρτήματος 3 μέσω της Αντιπροσωπείας της Επιτροπής στη Γκάμπια. Οι εν λόγω δηλώσεις αλιευμάτων είναι μηνιαίες και θα πρέπει να ανακοινώνονται τουλάχιστον ανά τρίμηνο.3. Τα έντυπα θα πρέπει να συμπληρώνονται ευκρινώς και να υπογράφονται από τον πλοίαρχο του σκάφους.4. Σε περίπτωση μη τήρησης των προαναφερθέντων διατάξεων, οι αρμόδιες αρχές της Γκάμπια επιφυλάσσονται του δικαιώματος να αναστείλουν την ισχύ της άδειας του υπό κατηγορία σκάφους έως ότου τηρηθούν οι διατάξεις.Στην περίπτωση αυτή, ενημερώνεται


text: η Αντιπροσωπεία της Επιτροπής στη Γκάμπια.Ε. Εκφορτώσεις αλιευμάτωνΓια να συμβάλλουν στον εφοδιασμό του τοπικού πληθυσμού με ιχθείς που έχουν αλιευθεί στην αλιευτική ζώνη της Γκάμπια, οι μηχανότρατες που επιτρέπεται να αλιεύουν στην εν λόγω ζώνη είναι υποχρεωμένες να εκφορτώνουν δωρεάν για το υπουργείο υδάτινων πόρων, δασοκομίας και αλιείας της Γκάμπια 30 χιλιογράμμων ιχθύων ανά κοχ ετησίως για την εγχώρια κατανάλωση.Οι εκφορτώσεις δύνανται να πραγματοποιούνται ατομικά ή συλλογικά ενώ θα πρέπει να αναφέρονται τα συγκεκριμένα σκάφη.ΣΤ. Ναυτολόγηση1. Οι πλοιοκτήτες μηχανότρατων για τις οποίες έχουν εκδοθεί άδειες αλιείας βάσει της συμφωνίας, συμβάλλουν στην επαγγελματική εκπαίδευση υπηκόων της Γκάμπια ναυτολογώντας έναν ναυτικό ανά μηχανότρατα.2. Ο μισθός των εν λόγω ναυτικών επιβαρύνει τους πλοιοκτήτες και καθορίζεται με κοινή συμφωνία μεταξύ πλοιοκτητών και των αρμοδίων αρχών της Γκάμπια. Σε περίπτωση μη ναυτολόγησης, οι πλοιοκτήτες υποχρεούνται να καταβάλουν ένα κατ' αποκοπή ποσό που ισοδυναμεί με το 60 % του μισθού των εν λόγω ναυτικών. Το ποσό αυτό θα χρησιμοποιείται για την εκπαίδευση ναυτικών της Γκάμπια και θα καταβάλλεται σε λογαριασμό ο οποίος θα υποδεικνύεται από τις αρμόδιες αρχές της Γκάμπια.Ζ. Αλιευτικές ζώνεςΤα σκάφη της Κοινότητας δύνανται να ασκούν αλιευτικές δραστηριότητες στις ακόλουθες ζώνες:- πέραν των επτά μιλίων από την ακτή, για μηχανότρατες και αλιευτικά χωρητικότητας ίσης ή μικρότερης των 250 κοχ,- πέραν των 12 μιλίων από την ακτή, για μηχανότρατες και αλιευτικά χωρητικότητας μεγαλύτερης των 250 κοχ,- στα ύδατα που υπάγονται στην κυριαρχία ή τη δικαιοδοσία της Γκάμπια, για τα θυνναλιευτικά.Η. Επιτρεπόμενο μέγεθος ματιώνΟι ελάχιστες διαστάσεις για τα διάκενα των δικτύων που επιτρέπονται για το σάκο της τράτας (τραβηγμένο δίχτυ) είναι οι ακόλουθες:- 8 χιλιοστά για την αλιεία ζωντανού δολώματος,- 40 χιλιοστά για την αλιεία κεφαλόποδων,- 60 χιλιοστά για την αλιεία ιχθύων,- 40 χιλιοστά για την αλιεία γαρίδων.Στην περίπτωση του τόνου, εφαρμόζονται οι διεθνείς κανόνες όπως συνιστά η Διεθνής Επιτροπή για τη Διατήρηση των Τονοειδών στον Ατλαντικό (ICCAT).Θ. Είσοδος και έξοδος από την αλιευτική ζώνη1. Όλα τα σκάφη της Κοινότητας που αλιεύουν βάσει της συμφωνίας στην αλιευτική ζώνη της Γκάμπια ανακοινώνουν στο σταθμό ασυρμάτου του Μπανζούλ την ημερομηνία και ώρα καθώς και τη θέση τους κάθε φορά του εισέρχονται ή εξέρχονται από την αλιευτική ζώνη της Γκάμπια.2. Κατά την άσκηση των αλιευτικών τους δραστηριοτήτων στην αλιευτική ζώνη της Γκάμπια, τα σκάφη ανακοινώνουν κάθε τρεις ημέρες στις αρμόδιες αρχές της Γκάμπια, μέσω του σταθμού ασυρμάτου του Μπανζούλ, τη θέση τους και τα αλιεύματά τους καθώς και, κάθε φορά που εξέρχονται από τη ζώνη, τον απολογισμό των αλιευμάτων τους.3. Ο ενδεικτικός κλήσης καθώς και οι συχνότητες και οι ώρες εργασίας του σταθμού ασυρμάτου ανακοινώνονται από τις αρμόδιες αρχές της Γκάμπια στους πλοιοκτήτες ή τους εκπροσώπους τους κατά τη στιγμή της έκδοσης της αδείας.4. Σε περίπτωση που δεν είναι δυνατή η χρησιμοποίηση του εν λόγω σταθμού ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας όπως το τέλεξ ή το τηλεγράφημα.Ι. Διαδικασία σε περίπωση ακινητοποίησης και κράτησηςΗ Αντιπροσωπεία της Επιτροπής στη Γκάμπια ενημερώνεται εντός 48 ωρών σχετικά με κάθε ακινητοποίηση και κράτηση, στην αλιευτική ζώνη της Γκάμπια, αλιευτικού σκάφους που φέρει σημαία ενός κράτους μέλους της Κοινότητας και


text: ασκεί τις δραστηριότητές του στα πλαίσια της παρούσας συμφωνίας. Θα πρέπει να υποβάλλεται εντός 72 ωρών μια συνοπτική έκθεση των συνθηκών και των λόγων που οδήγησαν στην εν λόγω ακινητοποίηση.Προσάρτημα 1ΔΗΜΟΚΡΑΤΙΑ ΤΗΣ ΓΚΑΜΠΙΑΕΝΤΥΠΟ ΑΙΤΗΣΗΣ ΓΙΑ ΑΛΙΕΥΤΙΚΑ ΣΚΑΦΗ ΠΟΥ ΑΛΙΕΥΟΥΝ ΣΤΑ ΥΔΑΤΑ ΤΗΣ ΓΚΑΜΠΙΑ Ι. ΑΙΤΩΝ:1. Ονοματεπώνυμο του αιτούντος: 2. Εταιρική επωνυμία: 3. Διεύθυνση: ΙΙ. ΣΚΑΦΟΣ:1. Όνομα: 2. Αριθμός νηολογήσεως: 3. Ημερομηνία και τόπος ναυπηγήσεως: 4. Ενδεικτικό κλήσεως: 5. Χώρα νηολόγησης: 6. Κόροι ολικής χωρητικότητας: 7. Αριθμός δεξαμενών: 8. Όγκος των δεξαμενών: 9. Συνολικός αριθμός του πληρώματος: 10. Αλιευτική μέθοδος: 11. Το σκάφος διαθέτει χώρους καταψύξεως; 12. Εάν ναι: - ψυκτική ικανότητα: - ικανότητα αποθήκευσης: 13. Ονοματεπώνιμο του πλοιάρχου: ΙΙΙ. ΠΕΡΙΟΔΟΣ ΕΦΑΡΜΟΓΗΣ:από , μέχρι (Ημερομηνία) (Υπογραφή)Προσάρτημα 2>ΑΝΑΦΟΡΑ ΣΕ ΦΗΛΜ>Προσάρτημα 3Υπόδειγμα του εντύπου που προβλέπεται στο άρθρο 6 της συμφωνίας ΔΗΛΩΣΗ ΑΛΙΕΥΜΑΤΟΣ>ΑΡΧΗ ΓΡΑΦΗΚΟΥ> Μήνας: Έτος: Όνομα σκάφους: Εθνικότητα: Ολική χωρητικότητα: Εταιρεία: Αριθ. αδείας: Ημερομηνία ΑΛΙΕΥΤΙΚΗ ΖΩΝΗ Μήκος Πλάτος Αριθ. ωρών αλιείας ΕΙΔΟΣ ΙΧΘΥΟΣ (χιλιόγραμμα) Άλλα είδη Σύνολο Σχόλια Σύνολα: >ΤΕΛΟΣ ΓΡΑΦΗΚΟΥ>


text:
 |
 22010A0915(02)
 Συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ομοσπονδιακής Δημοκρατίας της Βραζιλίας σε θέματα έρευνας στον τομέα της ενέργειας σύντηξης
 Επίσημη Εφημερίδα αριθ. L 242 της 15/09/2010 σ. 34 - 40
 Συμφωνίασυνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ομοσπονδιακής Δημοκρατίας της Βραζιλίας σε θέματα έρευνας στον τομέα της ενέργειας σύντηξηςΗ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ (ΕΥΡΑΤΟΜ),καιΗ ΚΥΒΕΡΝΗΣΗ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΒΡΑΖΙΛΙΑΣ(εφεξής "τα μέρη"),ΕΚΤΙΜΩΝΤΑΣ ότι, με τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Ομοσπονδιακής Δημοκρατίας της Βραζιλίας, η οποία υπεγράφη στις 19 Ιανουαρίου 2004, τα μέρη ανέλαβαν τη δέσμευση να προωθήσουν τη συνεργασία τους στους τομείς της έρευνας και της τεχνολογικής ανάπτυξης,ΕΠΙΘΥΜΩΝΤΑΣ να εξακολουθήσουν να προάγουν την ανάπτυξη της ενέργειας σύντηξης ως δυνάμει περιβαλλοντικά αποδεκτής, οικονομικά ανταγωνιστικής και ουσιαστικά απεριόριστης πηγής ενέργειας,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1ΣτόχοςΟ στόχος της παρούσας συμφωνίας είναι η ενίσχυση της συνεργασίας μεταξύ των μερών στα πεδία που καλύπτονται από τα οικεία προγράμματα σύντηξης, με βάση το αμοιβαίο όφελος και τη συνολική αμοιβαιότητα, προκειμένου να αναπτυχθεί η επιστημονική κατανόηση και η τεχνολογική ικανότητα που αποτελούν τη βάση ενός συστήματος ενέργειας σύντηξης.Άρθρο 2Πεδία συνεργασίαςΤα πεδία συνεργασίας που καλύπτει η παρούσα συμφωνία δύνανται να περιλαμβάνουν:α) τις διατάξεις tokamak, συμπεριλαμβανομένων των έργων μεγάλης κλίμακας της τρέχουσας γενεάς και των δραστηριοτήτων που σχετίζονται με τα έργα της επόμενης γενεάς·β) τις εναλλακτικές λύσεις αντί των tokamak·γ) την τεχνολογία της ενέργειας μαγνητικής σύντηξης·δ) τη θεωρία του πλάσματος και την εφαρμοσμένη φυσική πλάσματος·ε) τις πολιτικές και τα σχέδια προγραμμάτων καιστ) άλλα πεδία, όπως συμφωνείται αμοιβαία εγγράφως από τα μέρη, εφόσον καλύπτονται από τα αντίστοιχα προγράμματά τους.Άρθρο 3Μορφές συνεργασίας1. Οι μορφές συνεργασίας βάσει της παρούσας συμφωνίας δύνανται να περιλαμβάνουν τα ακόλουθα, χωρίς ωστόσο να περιορίζονται σε αυτά:α) την ανταλλαγή και παροχή πληροφοριών και δεδομένων για τις επιστημονικές και τεχνολογικές δραστηριότητες, εξελίξεις, πρακτικές και αποτελέσματα, καθώς και για τις πολιτικές και τα σχέδια προγραμμάτων, συμπεριλαμβανομένης της ανταλλαγής ακοινολόγητων πληροφοριών σύμφωνα με τις ρήτρες και τους όρους που προβλέπονται στα άρθρα 6 και 7·β) την ανταλλαγή επιστημόνων, μηχανικών και άλλων ειδικών για συμφωνηθείσες χρονικές περιόδους, προκειμένου να συμμετέχουν σε πειράματα, αναλύσεις, σχεδιασμό και άλλες δραστηριότητες έρευνας και ανάπτυξης σύμφωνα με το άρθρο 8·γ) τη διοργάνωση σεμιναρίων και άλλων συναντήσεων με σκοπό τη συζήτηση και την ανταλλαγή πληροφοριών για συμφωνηθέντα θέματα εντός των πεδίων που απαριθμούνται στο άρθρο 2, καθώς και για τον προσδιορισμό συνεργατικών δραστηριοτήτων που είναι, ενδεχομένως, σκόπιμο να αναληφθούν σύμφωνα με το άρθρο 5·δ) την ανταλλαγή και τη διάθεση δειγμάτων, υλικών, εξοπλισμού (οργάνων και εξαρτημάτων) για πειράματα, δοκιμές και αξιολόγηση σύμφωνα με τα άρθρα 9 και 10·ε) την εκτέλεση κοινών μελετών, έργων ή πειραμάτων, συμπεριλαμβανομένων του από κοινού σχεδιασμού και της από κοινού κατασκευής και λειτουργίας τους·στ) τη δημιουργία συνδέσεων δεδομένων, όπως είναι, μεταξύ άλλων, τα εργαλεία ανάλυσης δεδομένων εξ αποστάσεως, καιζ) άλλες, ειδικότερες μορφές συνεργασίας που συμφωνούνται αμοιβαίως και εγγράφως από τα μέρη.2. Τα μέρη συντονίζουν, όπως ενδείκνυται, τις δραστηριότητες που υπάγονται στην παρούσα συμφωνία με άλλες διεθνείς δραστηριότητες έρευνας και ανάπτυξης στον τομέα της ενέργειας σύντηξης, ώστε


text: να ελαχιστοποιείται η αλληλεπικάλυψη των προσπαθειών. Καμία διάταξη της παρούσας συμφωνίας δεν ερμηνεύεται με την έννοια ότι θίγει τις υφιστάμενες ή μελλοντικές ρυθμίσεις της συνεργασίας μεταξύ των μερών.Άρθρο 4Συντονιστική επιτροπή και εκτελεστικοί γραμματείς1. Τα μέρη συνιστούν συντονιστική επιτροπή, προκειμένου να συντονίζει και να εποπτεύει τις δραστηριότητες που διεξάγονται στο πλαίσιο της παρούσας συμφωνίας. Κάθε μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισθέντα από το ίδιο μέλη ως επικεφαλής της αντιπροσωπείας του. Η συντονιστική επιτροπή συνέρχεται μία φορά ετησίως, εναλλάξ στην Ομοσπονδιακή Δημοκρατία της Βραζιλίας και στην Ευρωπαϊκή Ένωση ή σε άλλο συμφωνηθέντα χρόνο και τόπο. Ο επικεφαλής της αντιπροσωπείας του μέρους υποδοχής προεδρεύει της συνεδρίασης.2. Η συντονιστική επιτροπή εξετάζει την πρόοδο και τα σχέδια δραστηριοτήτων που υπάγονται στην παρούσα συμφωνία και προτείνει, συντονίζει και εγκρίνει τις μελλοντικές συνεργατικές δραστηριότητες εντός του πεδίου εφαρμογής της παρούσας συμφωνίας, συνεκτιμώντας την τεχνική τους αξία και το επίπεδο προσπαθειών που απαιτείται για να προκύψει αμοιβαίο όφελος και να εξασφαλισθεί η συνολική αμοιβαιότητα στο πλαίσιο της παρούσας συμφωνίας.3. Όλες οι αποφάσεις της συντονιστικής επιτροπής λαμβάνοντα ιμε συναίνεση.4. Κάθε μέρος διορίζει εκτελεστικό γραμματέα, ο οποίος ενεργεί για λογαριασμό του κατά τις χρονικές περιόδους που παρεμβάλλονται μεταξύ των συνεδριάσεων της συντονιστικής επιτροπής, για όλα τα ζητήματα που αφορούν τη συνεργασία στο πλαίσιο της παρούσας συμφωνίας. Οι εκτελεστικοί γραμματείς φέρουν την ευθύνη για την καθημερινή διαχείριση των θεμάτων συνεργασίας.Άρθρο 5Υλοποίηση1. Κάθε μέρος υποδεικνύει τους κατάλληλους φορείς για την υλοποίηση των δραστηριοτήτων που υπάγονται στην παρούσα συμφωνία.2. Όταν η συντονιστική επιτροπή εγκρίνει μια συνεργατική δραστηριότητα, εγκρίνει επίσης, εάν χρειάζεται, σχέδιο έργου με βάση την παρούσα συμφωνία.3. Κάθε σχέδιο έργου περιλαμβάνει κατάλογο των φορέων που έχουν υποδειχθεί για την υλοποίηση του έργου, καθώς και αναλυτικές ρυθμίσεις υλοποίησης της συνεργατικής δραστηριότητας, μεταξύ των οποίων το τεχνικό περιεχόμενο και τα θέματα διαχείρισης, τις ισχύουσες αρμοδιότητες απορρύπανσης, την ανταλλαγή εμπιστευτικών πληροφοριών, την ανταλλαγή εξοπλισμού, την αντιμετώπιση των θεμάτων διανοητικής ιδιοκτησίας, τις συνολικές δαπάνες, τον επιμερισμό του κόστους και το χρονοδιάγραμμα, όπως ενδείκνυται.Άρθρο 6Διαθεσιμότητα και διάδοση των πληροφοριών1. Με την επιφύλαξη των ισχυουσών νομοθετικών και κανονιστικών διατάξεων, καθώς και των διατάξεων της παρούσας συμφωνίας, κάθε μέρος και τα οριζόμενα από αυτό πρόσωπα αναλαμβάνουν τη δέσμευση να θέτουν χωρίς κανένα περιορισμό στη διάθεση του άλλου μέρους και των προσώπων που ορίζονται από αυτό κάθε πληροφορία που έχουν στη διάθεσή τους και η οποία απαιτείται για την εκτέλεση των συνεργατικών δραστηριοτήτων στο πλαίσιο της παρούσας συμφωνίας.2. Τα μέρη και τα οριζόμενα από αυτά πρόσωπα υποστηρίζουν την ευρύτερη δυνατή διάχυση των πληροφοριών που έχουν δικαίωμα να κοινολογήσουν, ανεξαρτήτως του αν αυτές έχουν προκύψει από κοινές δραστηριότητες ή έχουν παρασχεθεί ή ανταλλαγεί κατ’ εφαρμογή της παρούσας συμφωνίας, με την επιφύλαξη της ανάγκης προστασίας, αφενός των ακοινολόγητων πληροφοριών και, αφετέρου, της διανοητικής ιδιοκτησίας που δημιουργείται ή προβλέπεται στο πλαίσιο της παρούσας συμφωνίας.3. Οι πληροφορίες που διαβιβάζονται μεταξύ των μερών στο πλαίσιο της παρούσας συμφωνίας είναι ακριβείς, στον βαθμό που το επιτρέπουν η γνώση και η πεποίθηση του μέρους που τις διαβιβάζει, χωρίς ωστόσο το τελευταίο να εγγυάται την καταλληλότητα των διαβιβαζόμενων πληροφοριών για


text: συγκεκριμένη χρήση ή εφαρμογή από το μέρος που τις λαμβάνει ή από οποιονδήποτε τρίτο. Οι πληροφορίες που προκύπτουν από κοινές δραστηριότητες των μερών είναι ακριβείς, στον βαθμό που το επιτρέπουν η γνώση και η πεποίθηση αμφοτέρων των μερών. Κανένα μέρος δεν εγγυάται την καταλληλότητα των πληροφοριών αυτών για συγκεκριμένο σκοπό, χρήση ή εφαρμογή από το άλλο μέρος ή από οποιονδήποτε τρίτο.Άρθρο 7Διανοητική ιδιοκτησίαΗ προστασία και ο επιμερισμός των δικαιωμάτων διανοητικής ιδιοκτησίας που δημιουργούνται ή προβλέπονται κατά τη διάρκεια των συνεργατικών δραστηριοτήτων στο πλαίσιο της παρούσας συμφωνίας διέπονται από τις διατάξεις του παραρτήματος Α, το οποίο αποτελεί αναπόσπαστο μέρος της παρούσας συμφωνίας και ισχύει για το σύνολο των δραστηριοτήτων που υπάγονται σε αυτή.Άρθρο 8Ανταλλαγή προσωπικούΗ ανταλλαγή προσωπικού μεταξύ των μερών ή των προσώπων που ορίζονται από αυτά, στο πλαίσιο της παρούσας συμφωνίας, διέπεται από τις ακόλουθες διατάξεις:α) κάθε μέρος εξασφαλίζει την επιλογή ειδικευμένου προσωπικού με τις δεξιότητες και τα προσόντα που απαιτούνται για τη διεξαγωγή των δραστηριοτήτων που προγραμματίζονται στο πλαίσιο της παρούσας συμφωνίας. Η ανταλλαγή προσωπικού συμφωνείται αμοιβαίως εκ των προτέρων με ανταλλαγή επιστολών μεταξύ των μερών, στις οποίες γίνεται παραπομπή στην παρούσα συμφωνία και στις συναφείς διατάξεις της για τα δικαιώματα διανοητικής ιδιοκτησίας, καθώς και στην καλυπτόμενη συνεργατική δραστηριότητα·β) κάθε μέρος φέρει την ευθύνη για την καταβολή των οφειλόμενων αποδοχών, ασφαλίστρων και επιδομάτων στο υπό ανταλλαγή προσωπικό του·γ) εάν δεν έχει συμφωνηθεί άλλως, τα οδοιπορικά και τα έξοδα διαμονής του προσωπικού που ανταλλάσσεται και διαμένει στο ίδρυμα υποδοχής του μέρους υποδοχής, βαρύνουν το μέρος αποστολής·δ) το μέρος υποδοχής μεριμνά για την προσήκουσα στέγαση του υπό ανταλλαγή προσωπικού του άλλου μέρους (και των μελών των οικογενειών τους που αποτελούν μέρος του νοικοκυριού τους) σε κοινώς ευμενή, αμοιβαία βάση·ε) το μέρος υποδοχής παρέχει στο υπό ανταλλαγή προσωπικό του άλλου μέρους κάθε αναγκαία συνδρομή, σύμφωνα με τις οικείες νομοθετικές και κανονιστικές διατάξεις, όσον αφορά διοικητικές διατυπώσεις (π.χ. απόκτηση θεωρήσεων)·στ) κάθε μέρος μεριμνά ώστε το υπό ανταλλαγή προσωπικό να τηρεί τους γενικούς κανόνες εργασίας και τους κανονισμούς ασφαλείας που ισχύουν στον χώρο του ιδρύματος υποδοχής·ζ) κάθε μέρος έχει τη δυνατότητα να παρακολουθεί, με δικά του έξοδα, συγκεκριμένες δραστηριότητες δοκιμών και εργασίες αναλύσεων του άλλου μέρους στα πεδία συνεργασίας που ορίζονται στο άρθρο 2. Η παρακολούθηση μπορεί να πραγματοποιείται μέσω επισκέψεων προσωπικού, σε κάθε περίπτωση μετά από προηγούμενη συμφωνία του μέρους υποδοχής.Άρθρο 9Ανταλλαγές εξοπλισμού, δειγμάτων, υλικών και ανταλλακτικώνΣε περίπτωση ανταλλαγής, δανεισμού ή διάθεσης εξοπλισμού, οργάνων, δειγμάτων, υλικών ή απαραίτητων ανταλλακτικών (εφεξής "ο εξοπλισμός κ.λπ.") από το ένα μέρος ή τα οριζόμενα από αυτό πρόσωπα στο άλλο μέρος ή στα οριζόμενα από αυτό πρόσωπα, ισχύουν οι ακόλουθες διατάξεις για τη μεταφορά και χρήση του εξοπλισμού:α) το μέρος αποστολής παρέχει το ταχύτερο δυνατόν αναλυτικό κατάλογο του εξοπλισμού που πρόκειται να διατεθεί, με τις αντίστοιχες προδιαγραφές και τεχνική και ενημερωτική τεκμηρίωση·β) ο εξοπλισμός. που παρέχεται από το μέρος αποστολής εξακολουθεί να αποτελεί ιδιοκτησία του και επιστρέφεται στο μέρος αποστολής σε ημερομηνία που καθορίζεται από τη συντονιστική επιτροπή, εκτός εάν έχει άλλως συμφωνηθεί στο σχέδιο έργου που αναφέρεται στο άρθρο 5·γ) ο εξοπλισμός τίθεται σε λειτουργία στο ίδρυμα


text: υποδοχής μόνον κατόπιν αμοιβαίας συμφωνίας μεταξύ των μερών καιδ) το μέρος υποδοχής διαθέτει τους απαραίτητους χώρους για την εγκατάσταση του εξοπλισμού και παρέχει ηλεκτρική ενέργεια, νερό, φυσικό αέριο και άλλους αναγκαίους πόρους, σύμφωνα με τεχνικές απαιτήσεις που συμφωνούνται αμοιβαίως από τα μέρη.Άρθρο 10Γενικές διατάξεις1. Κάθε μέρος διεξάγει τις δραστηριότητες που προβλέπονται στην παρούσα συμφωνία με βάση τις ισχύουσες νομοθετικές και κανονιστικές διατάξεις του και παρέχει πόρους στον βαθμό που υπάρχουν διαθέσιμες πιστώσεις.2. Κάθε μέρος βαρύνεται με όλες τις δαπάνες που συνεπάγεται γι’ αυτό η συνεργασία στο πλαίσιο της παρούσας συμφωνίας, εκτός εάν έχει συμφωνηθεί άλλως εγγράφως μεταξύ των μερών.3. Όλα τα ζητήματα ερμηνείας ή εκτέλεσης σε συνάρτηση με την παρούσα συμφωνία, που ανακύπτουν κατά τη χρονική διάρκεια ισχύος της, επιλύονται με συμφωνία μεταξύ των μερών.4. Στον βαθμό που αφορά την Ευρατόμ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρατόμ, καθώς και στα εδάφη των χωρών που συμμετέχουν στο πρόγραμμα σύντηξης της Ευρατόμ ως πλήρως συνδεδεμένα τρίτα κράτη.Άρθρο 11Διάρκεια ισχύος, τροποποίηση και καταγγελία1. Η παρούσα συμφωνία αρχίζει να ισχύει την ημερομηνία της τελευταίας έγγραφης κοινοποίησης με την οποία τα μέρη γνωστοποιούν εκατέρωθεν την ολοκλήρωση των αντίστοιχων εσωτερικών διαδικασιών τους που απαιτούνται για την έναρξη ισχύος της συμφωνίας και παραμένει σε ισχύ επί πέντε έτη, η δε ισχύς της ανανεώνεται αυτόματα για συμπληρωματικές περιόδους πέντε ετών, εκτός εάν ένα μέρος κοινοποιήσει στο άλλο μέρος εγγράφως την πρόθεσή του να καταγγείλει τη συμφωνία.2. Η παρούσα συμφωνία μπορεί να τροποποιηθεί με έγγραφη συμφωνία των μερών. Οι τροποποιήσεις αρχίζουν να ισχύουν την ημερομηνία της τελευταίας έγγραφης κοινοποίησης με την οποία τα μέρη γνωστοποιούν εκατέρωθεν την ολοκλήρωση των αντίστοιχων εσωτερικών διαδικασιών τους που απαιτούνται για την έναρξη ισχύος της τροποποίησης.3. Όλες οι κοινές προσπάθειες και δοκιμές που δεν έχουν ολοκληρωθεί κατά τη χρονική στιγμή της καταγγελίας της παρούσας συμφωνίας μπορούν να συνεχισθούν μέχρι την ολοκλήρωσή τους σύμφωνα με τους όρους της παρούσας συμφωνίας.4. Καθένα από τα μέρη μπορεί να καταγγείλει, ανά πάσα στιγμή, την παρούσα συμφωνία και οποιοδήποτε σχέδιο έργου, απευθύνοντας έγγραφη προειδοποίηση στο άλλο μέρος. Η καταγγελία παράγει αποτελέσματα έξι μήνες μετά την ημερομηνία παραλαβής της κοινοποίησης, με την επιφύλαξη των δικαιωμάτων που ενδέχεται να έχουν προκύψει βάσει της παρούσας συμφωνίας ή σχεδίου έργου για οποιοδήποτε από τα μέρη μέχρι την ημερομηνία της καταγγελίας.Υπεγράφη στην Μπραζίλια, την 27η Νοεμβρίου 2009, σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά.Για την Ευρωπαïκή Κοινότητα Ατομικής ΕνέργειαςJoão José Soares PachecoΓια την Κυβέρνηση της Ομοσπονδιακής Δημοκρατίας της ΒραζιλίαςMarcos Nogueira Martins--------------------------------------------------ΠΑΡΑΡΤΗΜΑΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣΤα δικαιώματα διανοητικής ιδιοκτησίας που δημιουργούνται ή προβλέπονται στο πλαίσιο της παρούσας συμφωνίας επιμερίζονται ως εξής:I. ΕφαρμογήΤο παρόν παράρτημα εφαρμόζεται σε όλες τις συνεργατικές δραστηριότητες που αναλαμβάνονται βάσει της παρούσας συμφωνίας, εκτός εάν έχει συμφωνηθεί άλλως ειδικά.II. Κυριότητα, Επιμερισμός και Άσκηση των ΔικαιωμάτωνA. Για τους σκοπούς της παρούσας συμφωνίας, ο όρος "διανοητική ιδιοκτησία" έχει την έννοια που ορίζεται στο άρθρο 2 της σύμβασης της


text: Στοκχόλμης, της 14ης Ιουλίου 1967, για την ίδρυση του Παγκόσμιου Οργανισμού Διανοητικής Ιδιοκτησίας.B. Το παρόν παράρτημα αφορά τον επιμερισμό των δικαιωμάτων, συμφερόντων και δικαιωμάτων εκμετάλλευσης μεταξύ των μερών ή των εκτελεστικών οργανισμών που έχουν υποδειχθεί από αυτά βάσει του άρθρου 5. Κάθε μέρος εξασφαλίζει την εκχώρηση στο άλλο μέρος των δικαιωμάτων διανοητικής ιδιοκτησίας που επιμερίζονται σε αυτό ή στους υποδειχθέντες βάσει του άρθρου 5 εκτελεστικούς οργανισμούς, σύμφωνα με το παρόν παράρτημα. Το παρόν παράρτημα δεν τροποποιεί ούτε θίγει ουδόλως τον επιμερισμό των δικαιωμάτων, συμφερόντων και δικαιωμάτων εκμετάλλευσης μεταξύ ενός μέρους και των υπηκόων του, που διέπεται από τη νομοθεσία και την πρακτική που εφαρμόζει το εν λόγω μέρος.Γ. Η καταγγελία ή λήξη ισχύος της παρούσας συμφωνίας δεν θίγει τα δικαιώματα και τις υποχρεώσεις που απορρέουν από το παρόν παράρτημα.Δ. 1. Στις περιπτώσεις που τα μέρη ή οι υποδειχθέντες βάσει του άρθρου 5 εκτελεστικοί οργανισμοί αναλαμβάνουν συνεργατικές δραστηριότητες, τα δικαιώματα διανοητικής ιδιοκτησίας που προκύπτουν από κοινή έρευνα, δηλαδή από την έρευνα που στηρίζουν αμφότερα τα μέρη, ρυθμίζονται με Πρόγραμμα Διαχείρισης της Τεχνολογίας (ΠΔΤ) σύμφωνα με τις ακόλουθες βασικές αρχές:α) τα μέρη ή οι εκτελεστικοί οργανισμοί που έχουν υποδειχθεί από αυτά βάσει του άρθρου 5 κοινοποιούν αμοιβαίως, εντός ευλόγου χρονικού διαστήματος, όλα τα δικαιώματα διανοητικής ιδιοκτησίας που προκύπτουν βάσει της παρούσας συμφωνίας·β) εκτός εάν έχει συμφωνηθεί άλλως, τα σχετικά με τη διανοητική ιδιοκτησία δικαιώματα συμφέροντα και δικαιώματα εκμετάλλευσης που προκύπτουν κατά τη διάρκεια των κοινών ερευνών είναι εκμεταλλεύσιμα από εκάτερο των μερών ή από τους εκτελεστικούς οργανισμούς που έχουν υποδειχθεί από αυτά βάσει του άρθρου 5, χωρίς εδαφικό περιορισμό·γ) κάθε μέρος ή εκτελεστικός οργανισμός που έχει υποδειχθεί βάσει του άρθρου 5 επιζητεί την έγκαιρη προστασία της διανοητικής ιδιοκτησίας επί της οποίας αποκτά δικαιώματα και συμφέροντα στο πλαίσιο του ΠΔΤ·δ) σε κάθε μέρος ή εκτελεστικό οργανισμό που έχει υποδειχθεί βάσει του άρθρου 5 παρέχεται μη αποκλειστική, αμετάκλητη και απαλλαγμένη από την καταβολή τελών άδεια χρήσης κάθε διανοητικής ιδιοκτησίας που προκύπτει στο πλαίσιο της παρούσας συμφωνίας, αποκλειστικά για ερευνητικούς σκοπούς, σύμφωνα με το αντίστοιχο εφαρμοστέο δίκαιο των μερών·ε) στους επισκέπτες ερευνητές που έχουν συμμετάσχει στη δημιουργία της διανοητικής ιδιοκτησίας παραχωρούνται δικαιώματα διανοητικής ιδιοκτησίας και μερίδια επί των τελών εκμετάλλευσης που κερδίζουν τα ιδρύματα υποδοχής από την παραχώρηση αδειών εκμετάλλευσης των αντίστοιχων δικαιωμάτων διανοητικής ιδιοκτησίας, σύμφωνα με την πολιτική των ιδρυμάτων υποδοχής. Κάθε μέρος επιφυλάσσει στους επισκέπτες ερευνητές μεταχείριση εξίσου ευνοϊκή με εκείνη που επιφυλάσσει στους υπηκόους του, όσον αφορά την παραχώρηση των προαναφερόμενων δικαιωμάτων διανοητικής ιδιοκτησίας και μεριδίων επί των τελών εκμετάλλευσης. Επιπλέον, κάθε επισκέπτης ερευνητής που αναγνωρίζεται ως εφευρέτης δικαιούται μεταχείρισης υπηκόου του μέρους υποδοχής ως προς τα βραβεία, δώρα, ευεργετήματα και κάθε άλλη ανταμοιβή που παρέχεται σύμφωνα με την πολιτική του ιδρύματος υποδοχής και το αντίστοιχο εφαρμοστέο δίκαιο των μερών.2. Στην περίπτωση άλλων συνεργατικών δραστηριοτήτων πλην της κοινής έρευνας που εμπίπτει στις διατάξεις της παραγράφου II.Δ σημείο 1, κάθε μέρος απαιτεί από όλους τους συμμετέχοντές του, εφόσον απαιτείται βάσει των νομοθετικών και κανονιστικών διατάξεών του, να συνάψουν ειδικές συμφωνίες με αντικείμενο τη διεξαγωγή των κοινών ερευνητικών δραστηριοτήτων και τα δικαιώματα και τις


text: υποχρεώσεις κάθε συμμετέχοντος. Όσον αφορά τη διανοητική ιδιοκτησία, κατά κανόνα οι συμφωνίες καλύπτουν, μεταξύ άλλων, την κυριότητα, την προστασία, τα δικαιώματα χρήσης για ερευνητικούς σκοπούς, την εκμετάλλευση και τη διάδοση, συμπεριλαμβανομένων ρυθμίσεων για την από κοινού δημοσίευση, τα δικαιώματα και τις υποχρεώσεις των επισκεπτών ερευνητών και τις διαδικασίες επίλυσης διαφορών. Οι συμφωνίες μπορούν επίσης να ρυθμίζουν και άλλα θέματα, όπως την πρόσβαση στις νέες και τις προϋπάρχουσες πληροφορίες, την παραχώρηση αδειών εκμετάλλευσης και τα παραδοτέα στοιχεία των έργων.E. Τηρουμένων των όρων περί ανταγωνισμού στους τομείς που αφορά η παρούσα συμφωνία, κάθε μέρος επιδιώκει να διασφαλίσει την άσκηση των δικαιωμάτων που αποκτώνται κατ’ εφαρμογή της παρούσας συμφωνίας και των ρυθμίσεων που συνομολογούνται στο πλαίσιό της κατά τρόπο ώστε να ενθαρρύνονται, ιδίως i) η χρήση των πληροφοριών που παράγονται ή καθίστανται με άλλους τρόπους διαθέσιμες στο πλαίσιο της παρούσας συμφωνίας και η διάδοσή τους, εφόσον αυτό δεν αντίκειται στους όρους της παρούσας συμφωνίας, στις διατάξεις του τμήματος IV και στους τυχόν κανόνες εσωτερικού δικαίου των μερών που, ενδεχομένως, ισχύουν για τον χειρισμό ευαίσθητων ή εμπιστευτικών πληροφοριών στον πυρηνικό τομέα και ii) η θέσπιση και εφαρμογή διεθνών προτύπων.III. Εργασίες που Προστατεύονται με Δικαιώματα Δημιουργού (copyright)Σύμφωνα με τους όρους της παρούσας συμφωνίας, η μεταχείριση των δικαιωμάτων δημιουργού που ανήκουν στα μέρη ή στους υποδειχθέντες βάσει του άρθρου 5 εκτελεστικούς οργανισμούς συνάδει με τη συμφωνία για τα δικαιώματα πνευματικής ιδιοκτησίας στον τομέα του εμπορίου, την οποία διαχειρίζεται ο Παγκόσμιος Οργανισμός Εμπορίου.IV. Επιστημονικές Συγγραφικές ΕργασίεςΜε την επιφύλαξη της προβλεπομένης στο τμήμα V μεταχείρισης των ακοινολόγητων πληροφοριών, εφαρμόζονται οι εξής διαδικασίες:A. Κάθε μέρος ή εκτελεστικός οργανισμός που έχει υποδειχθεί βάσει του άρθρου 5 δικαιούται να αξιώνει την παραχώρηση, για όλες τις χώρες, μη αποκλειστικής, αμετάκλητης και απαλλαγμένης από την καταβολή τελών άδειας μετάφρασης, αναπαραγωγής και δημόσιας διανομής των πληροφοριών που περιέχονται σε επιστημονικά και τεχνικά περιοδικά, άρθρα, εκθέσεις, βιβλία ή άλλα μέσα και οι οποίες έχουν προκύψει άμεσα από κοινή έρευνα που έχει διεξαχθεί κατ’ εφαρμογή της παρούσας συμφωνίας από τα μέρη ή εξ ονόματός τους.B. Σε όλες τις προστατευόμενες με δικαιώματα δημιουργού εργασίες που εκπονούνται δυνάμει της παρούσας διάταξης διασφαλίζονται τα ηθικά δικαιώματα του συγγραφέα σύμφωνα με το άρθρο 6α της σύμβασης της Βέρνης. Οι εν λόγω εργασίες φέρουν, επίσης, ευδιάκριτη μνεία της κοινής χρηματοδότησης εκ μέρους των μερών.V. Ακοινολόγητες ΠληροφορίεςA. Έγγραφες ακοινολόγητες πληροφορίες1. Κάθε μέρος προσδιορίζει, το ενωρίτερο δυνατόν, τις πληροφορίες που επιθυμεί να μην αποκαλυφθούν σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:α) οι πληροφορίες είναι μυστικές, υπό την έννοια ότι δεν είναι, ως σύνολο ή με την ακριβή διάταξη ή σύνθεση των συνιστωσών τους, εν γένει γνωστές ή άμεσα προσπελάσιμες με νόμιμα μέσα·β) οι πληροφορίες έχουν πραγματική ή πιθανή εμπορική αξία λόγω του μυστικού χαρακτήρα τους καιγ) το πρόσωπο που έχει τον νόμιμο έλεγχο των πληροφοριών έχει εφαρμόσει εύλογα, στις συγκεκριμένες περιστάσεις, μέτρα για τη διαφύλαξη του μυστικού χαρακτήρα τους. Τα μέρη μπορούν σε ορισμένες περιπτώσεις να συμφωνήσουν ότι, εκτός εάν ορίζεται άλλως, δεν μπορούν να κοινολογούνται μέρη ή το σύνολο των πληροφοριών που παρέχονται, ανταλλάσσονται ή προκύπτουν


text: κατά τη διάρκεια κοινής έρευνας διεξαγόμενης στο πλαίσιο της παρούσας συμφωνίας.2. Κάθε μέρος μεριμνά ώστε οι ακοινολόγητες πληροφορίες που διέπονται από την παρούσα συμφωνία και ο συνακόλουθος προνομιακός τους χαρακτήρας να μπορούν να αναγνωρισθούν άμεσα από το άλλο μέρος, παραδείγματος χάριν, με κατάλληλη σήμανση ή υπόμνηση για την περιορισμένη χρήση τους. Αυτό ισχύει και για την αναπαραγωγή του συνόλου ή μέρους των εν λόγω πληροφοριών. Το μέρος ή ο συμμετέχων που γίνεται αποδέκτης εμπιστευτικών πληροφοριών κατ’ εφαρμογή της παρούσας συμφωνίας σέβεται τον προνομιακό τους χαρακτήρα. Οι περιορισμοί αυτοί αίρονται αυτόματα, όταν οι εν λόγω πληροφορίες κοινολογούνται από τον κάτοχό τους χωρίς περιορισμό.3. Το μέρος που γίνεται αποδέκτης ακοινολόγητων πληροφοριών στο πλαίσιο της παρούσας συμφωνίας μπορεί να τις διαδίδει σε πρόσωπα που απασχολεί, συμπεριλαμβανομένων των εργολάβων του και άλλων αρμοδίων τμημάτων του μέρους που είναι εξουσιοδοτημένοι για τους ειδικούς σκοπούς της διεξαγόμενης κοινής έρευνας, εφόσον είναι αναγκαίο να γνωρίζουν και υπό τον όρο ότι όλες οι ακοινολόγητες πληροφορίες που διαδίδονται με τον τρόπο αυτό προστατεύονται σύμφωνα με το παρόν παράρτημα και στον βαθμό που προβλέπεται από τις νομοθετικές και κανονιστικές διατάξεις κάθε μέρους και ότι είναι άμεσα αναγνωρίσιμες, όπως ορίζεται ανωτέρω.B. Μη έγγραφες ακοινολόγητες πληροφορίεςΤα μέρη ή τα οριζόμενα από αυτά πρόσωπα χειρίζονται τις μη έγγραφες ακοινολόγητες πληροφορίες ή άλλες εμπιστευτικές ή προνομιακές πληροφορίες, οι οποίες παρέχονται στα σεμινάρια και τις άλλες συναντήσεις που διοργανώνονται στο πλαίσιο της παρούσας συμφωνίας, ή πληροφορίες που προκύπτουν από την απόσπαση προσωπικού, τη χρήση εγκαταστάσεων ή την υλοποίηση κοινών έργων, σύμφωνα με τις βασικές αρχές που καθορίζονται στην παρούσα συμφωνία για τις έγγραφες πληροφορίες, υπό τον όρο, όμως, ότι ο παραλήπτης των εν λόγω ακοινολόγητων ή άλλων εμπιστευτικών ή προνομιακών πληροφοριών έχουν ενημερωθεί εγγράφως σχετικά με τον εμπιστευτικό χαρακτήρα των πληροφοριών που τους έχουν γνωστοποιηθεί, το αργότερο κατά τη χρονική στιγμή της γνωστοποίησης.Γ. ΈλεγχοςΚάθε μέρος προσπαθεί να εξασφαλίζει τον έλεγχο των ακοινολόγητων πληροφοριών που έχει λάβει στο πλαίσιο της παρούσας συμφωνίας, κατά τα προβλεπόμενα σε αυτή. Εάν ένα από τα μέρη διαπιστώσει ότι αδυνατεί ή ότι αναμένεται εύλογα ότι θα αδυνατεί να συμμορφωθεί με τις διατάξεις των προηγουμένων παραγράφων Α και Β για τη μη διάδοση των πληροφοριών, ενημερώνει αμέσως το άλλο μέρος. Τα μέρη προβαίνουν στη συνέχεια σε διαβουλεύσεις για να καθορίσουν την κατάλληλη πορεία δράσης.VI. Επίλυση Διαφορών και Νέες ή Απρόβλεπτες Μορφές Διανοητικής ΙδιοκτησίαςA. Οι διαφορές μεταξύ των μερών σχετικά με ζητήματα διανοητικής ιδιοκτησίας επιλύονται σύμφωνα με το άρθρο 10 παράγραφος 3 της παρούσας συμφωνίας. Ωστόσο, με αμοιβαία συμφωνία των μερών, μια διαφορά μπορεί να υποβληθεί σε διεθνές διαιτητικό δικαστήριο για την έκδοση δεσμευτικής διαιτητικής απόφασης σύμφωνα με τους εφαρμοστέους κανόνες διεθνούς δικαίου. Εάν δεν έχει συμφωνηθεί άλλως, ισχύουν οι κανόνες διαιτησίας της Επιτροπής Διεθνούς Εμπορικού Δικαίου του ΟΗΕ (Uncitral).B. Εάν ένα από τα μέρη κρίνει ότι συνεργατική δραστηριότητα που έχει αναληφθεί σύμφωνα με την παρούσα συμφωνία ενδέχεται να έχει ως αποτέλεσμα μια νέα μορφή διανοητικής ιδιοκτησίας, η οποία δεν καλύπτεται από ΠΔΤ ούτε από συμφωνία μεταξύ υποδειχθέντων φορέων, ή εάν ανακύψουν άλλες απρόβλεπτες δυσχέρειες, τα μέρη αρχίζουν αμέσως διαβουλεύσεις για να διασφαλίσουν


text:
 27.11.2014
 EL
 Επίσημη Εφημερίδα της Ευρωπαϊκής Ένωσης
 L 342/35
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 129/2014
 της 27ης Ιουνίου 2014
 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κατ' εξουσιοδότηση κανονισμός (ΕΕ) αριθ. 759/2013 της Επιτροπής, της 30ής Απριλίου 2013, για την τροποποίηση του κανονισμού (ΕΚ) αριθ. 809/2004 όσον αφορά τις απαιτήσεις γνωστοποίησης για μετατρέψιμους και ανταλλάξιμους χρεωστικούς τίτλους (1) πρέπει να ενσωματωθεί στη συμφωνία ΕΟΧ.
 (2)
 Το παράρτημα IX της συμφωνίας ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 29βα (Κανονισμός (ΕΚ) αριθ. 809/2004 της Επιτροπής) του παραρτήματος IX της συμφωνίας ΕΟΧ προστίθεται η ακόλουθη περίπτωση:
 «—
 32013 R 0759: Κατ' εξουσιοδότηση κανονισμός (ΕΕ) αριθ. 759/2013 της Επιτροπής της 30ής Απριλίου 2013 (ΕΕ L 213 της 8.8.2013, σ. 1).»
 Άρθρο 2
 Τα κείμενα του κανονισμού (ΕΕ) αριθ. 759/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 28 Ιουνίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 27 Ιουνίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 213 της 8.8.2013, σ. 1.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 11951K/PRO/CJ/19
 Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙ: Οργάνωση, Ειδικοί κανόνες, Άρθρο 19
 Αρθρο 19Οι δικαστές και οι γενικοί εισαγγελείς δε δύνανται να μετέχουν στην εκδίκαση υποθέσεως στην οποία είχαν προηγουμένως λάβει μέρος ως εκπρόσωποι, σύμβουλοι ή δικηγόροι ενός των διαδίκων, ή στην οποία εκλήθησαν να εκφέρουν γνώμη ως μέλη δικαστηρίου, επιτροπής ερεύνης ή υπό οποιαδήποτε άλλη ιδιότητα.Αν δικαστής ή γενικός εισαγγελεύς κρίνει ότι δε δύναται για ειδικό λόγο να μετάσχει στην εκδίκαση ή στην εξέταση ορισμένης υποθέσεως, το αναφέρει στον πρόεδρο. Στην περίπτωση που ο πρόεδρος κρίνει ότι ο δικαστής ή γενικός εισαγγελεύς δεν πρέπει, για ειδικό λόγο, να μετάσχει στην εκδίκαση ή να προβεί σε προτάσεις σε ορισμένη υποθέση, ειδοποιεί σχετικά τον ενδιαφερόμενο.Σε περίπτωση δυσχερείας κατά την εφαρμογή του παρόντος άρθρου, αποφασίζει το Δικαστήριο.Οι διάδικοι δε δύνανται, επικαλούμενοι είτε την ιθαγένεια δικαστού, είτε την απουσία από το Δικαστήριο ή από τμήμα του, δικαστού της ιθαγενείας τους, να ζητήσουν τη μεταβολή της συνθέσεως του Δικαστηρίου ή τμηματός του.


text:
 Avis juridique important
 |
 11957E/PRO/CJ/20
 Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙΙ - Διαδικασία Άρθρο 20
 Αρθρο 20Στις περιπτώσεις που αναφέρονται στο άρθρο 177 της συνθήκης, η απόφαση του εθνικού δικαστηρίου που αναστέλλει τη διαδικασία και παραπέμπει στο Δικαστήριο κοινοποιείται προς αυτό επιμελεία του εθνικού δικαστηρίου. Η απόφαση αυτή κοινοποιείται εν συνεχεία επιμελεία του γραμματέως του Δικαστηρίου στους ενδιαφερομένους διαδίκους, στα Κράτη μέλη και στην Επιτροπή, καθώς και στο Συμβούλιο, αν η πράξη της οποίας το κύρος ή η ερμηνεία αμφισβητείται έχει εκδοθεί από αυτό.Εντός προθεσμίας δύο μηνών από την τελευταία αυτή κοινοποίηση, οι διάδικοι, τα Κράτη μέλη, η Επιτροπή και, ενδεχομένως, το Συμβούλιο έχουν το δικαίωμα να καταθέσουν στο Δικαστήριο, υπομνήματα ή έγγραφες παρατηρήσεις.


text:
 30.11.2007
 EL
 Επίσημη Εφημερίδα της Ευρωπαϊκής Ένωσης
 L 313/58
 Κανονισμός αριθ. 16 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση για:
 I. ζώνες ασφαλείας, συστήματα συγκράτησης, συστήματα συγκράτησης παιδιών και συστήματα συγκράτησης παιδιών Isofix για τους επιβαίνοντες σε μηχανοκίνητα οχήματα
 II. οχήματα εξοπλισμένα με ζώνες ασφαλείας, συστήματα συγκράτησης, συστήματα συγκράτησης παιδιών και συστήματα συγκράτησης παιδιών Isofix
 Προσθήκη 15: Κανονισμός αριθ. 16
 Αναθεώρηση 5
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Το καθεστώς και η ημερομηνία έναρξης ισχύος του παρόντος κανονισμού διευκρινίζονται στην τελευταία έκδοση του εγγράφου της ΟΕΕ/ΗΕ TRANS/WP.29/343, το οποίο διατίθεται στη διεύθυνση http://www.unece.org/trans/main/wp29/wp29wgs/wp29gen/wp29fdocstts.html.
 Ενσωματώνει όλο το έγκυρο κείμενο έως το:
 Συμπλήρωμα 17 στη σειρά τροποποιήσεων 04 — Ημερομηνία έναρξης ισχύος: 18 Ιανουαρίου 2006
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Επισημάνσεις
 5.
 Έγκριση
 6.
 Προδιαγραφές
 7.
 Δοκιμές
 8.
 Προδιαγραφές τοποθέτησης στο όχημα
 9.
 Συμμόρφωση της παραγωγής
 10.
 Κυρώσεις για μη συμμόρφωση της παραγωγής
 11.
 Τροποποιήσεις και επέκταση της έγκρισης τύπου οχήματος ή τύπου ζώνης ασφαλείας ή συστήματος συγκράτησης
 12.
 Οριστική παύση παραγωγής
 13.
 Οδηγίες
 14.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των διοικητικών τμημάτων
 15.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1A:
 Κοινοποίηση σχετικά με τη χορήγηση ή παράταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου οχήματος όσον αφορά τη ζώνη ασφαλείας σύμφωνα με τον κανονισμό αριθ. 16
 Παράρτημα 1B:
 Κοινοποίηση σχετικά με τη χορήγηση ή παράταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου ζώνης ασφαλείας ή συστήματος συγκράτησης ενηλίκων σε μηχανοκίνητα οχήματα σύμφωνα με τον κανονισμό αριθ. 16
 Παράρτημα 2:
 Διαμόρφωση του σήματος έγκρισης
 Παράρτημα 3:
 Διάγραμμα συσκευής για τη δοκιμή αντοχής του μηχανισμού του συσπειρωτήρα
 Παράρτημα 4:
 Διάγραμμα συσκευής για τη δοκιμή ασφάλισης των συσπειρωτήρων κατεπείγουσας ασφάλισης
 Παράρτημα 5:
 Διάγραμμα συσκευής για τη δοκιμή αντοχής στη σκόνη
 Παράρτημα 6:
 Περιγραφή της άμαξας, του καθίσματος, των αγκυρώσεων και της διάταξης στάσης
 Παράρτημα 7:
 Περιγραφή του ανδρεικέλου
 Παράρτημα 8:
 Περιγραφή της καμπύλης επιβράδυνσης της άμαξας σε συνάρτηση του χρόνου
 Παράρτημα 9:
 Οδηγίες
 Παράρτημα 10:
 Δοκιμή ανοίγματος και κλεισίματος της πόρπης
 Παράρτημα 11:
 Δοκιμή φθοράς με τριβή και μικροολίσθησης
 Παράρτημα 12:
 Δοκιμή διάβρωσης
 Παράρτημα 13:
 Σειρά δοκιμών
 Παράρτημα 14:
 Έλεγχος συμμόρφωσης της παραγωγής
 Παράρτημα 15:
 Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθήμενων στα μηχανοκίνητα οχήματα
 Προσάρτημα 1 —
 Περιγραφή της τρισδιάστατης μηχανής σημείου «H»
 Προσάρτημα 2 —
 Τρισδιάστατο σύστημα αναφοράς
 Προσάρτημα 3 —
 Δεδομένα αναφοράς για τις θέσεις καθήμενου
 Παράρτημα 16:
 Εγκατάσταση των ζωνών ασφαλείας δείχνοντας τους τύπους των ζωνών και τους τύπους των συσπειρωτήρων
 Παράρτημα 17:
 Απαιτήσεις για την τοποθέτηση ζωνών ασφαλείας και συστημάτων συγκράτησης ενηλίκων στα καθίσματα με μέτωπο προς τα εμπρός των μηχανοκίνητων οχημάτων και για την τοποθέτηση συστημάτων συγκράτησης παιδιών ISOFIX
 Προσάρτημα 1 —
 Διατάξεις σχετικά με την τοποθέτηση συστημάτων συγκράτησης παιδιών «καθολικής» κατηγορίας που τοποθετούνται μαζί με τον εξοπλισμό των ζωνών


text:
ασφαλείας του οχήματος
 Προσάρτημα 2 —
 Πίνακας με τις πληροφορίες των οδηγιών χρήσης του οχήματος για τα συστήματα συγκράτησης παιδιών — καταλληλότητα των διαφόρων θέσεων καθημένων
 Προσάρτημα 3 —
 Πίνακας με τις πληροφορίες των οδηγιών χρήσης του οχήματος για τα συστήματα συγκράτησης παιδιών — καταλληλότητα των διαφόρων θέσεων καθημένων
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός αφορά τις ζώνες ασφαλείας και τα συστήματα συγκράτησης που έχουν σχεδιαστεί για να τοποθετούνται σε οχήματα και προορίζονται για ατομική χρήση, π.χ. όπως τα ατομικά εξαρτήματα, από ενήλικα άτομα τα οποία καταλαμβάνουν καθίσματα με μέτωπο προς τα εμπρός ή προς τα πίσω. Ο παρών κανονισμός αφορά επίσης τα συστήματα συγκράτησης παιδιών καθώς και τα συστήματα συγκράτησης παιδιών ISOFIX που προορίζονται για τοποθέτηση σε οχήματα κατηγορίας Μ1 και N1
 (1).
 2. ΟΡΙΣΜΟΙ
 2.1. Ζώνη ασφαλείας (ζώνη)
 Μια διάταξη ιμάντων με πόρπη κλεισίματος, μηχανισμούς ρύθμισης και εξαρτήματα στερέωσης, δυνάμενη να αγκυρωθεί στο εσωτερικό ενός οχήματος με κινητήρα και σχεδιασμένη κατά τρόπο ώστε να μειώνει τον κίνδυνο τραυματισμού του ατόμου που την χρησιμοποιεί σε περίπτωση σύγκρουσης ή απότομης επιβράδυνσης του οχήματος, περιορίζοντας τις δυνατότητες κίνησης του σώματος αυτού. Η διάταξη αυτή αναφέρεται εν γένει ως «σύνολο ζώνης», ο όρος δε αυτός περικλείει επίσης κάθε μηχανισμό απορρόφησης ενέργειας ή συσπείρωσης της ζώνης.
 Η διάταξη μπορεί να δοκιμασθεί και να εγκριθεί ως διάταξη ζώνης ασφαλείας ή ως σύστημα συγκράτησης.
 2.1.1. Ζώνη κάτω του υπογαστρίου
 Μια ζώνη δύο σημείων που διέρχεται μπροστά από το σώμα του χρήστη στο ύψος της λεκάνης.
 2.1.2. Διαγώνιος ζώνη
 Μια ζώνη που διέρχεται διαγώνια μπροστά από το θώρακα, από το ισχίο έως τον ώμο της αντίθετης πλευράς.
 2.1.3. Ζώνη τριών σημείων
 Μια ζώνη που ουσιαστικά αποτελεί συνδυασμό μιας ζώνης κάτω του υπογαστρίου και μιας διαγώνιας ζώνης·
 2.1.4. Ζώνη ασφαλείας τύπου S
 Διάταξη ζώνης εκτός της ζώνης τριών σημείων ή της ζώνης κάτω του υπογαστρίου.
 2.1.5. Ζώνη τύπου σαγή
 Διάταξη ζώνης τύπου S που περιλαμβάνει μια ζώνη κάτω του υπογαστρίου και αορτήρες· η ζώνη τύπου σαγή είναι δυνατόν να παρέχεται με πρόσθετο σύνολο σταυροειδή ιμάντα.
 2.2. Τύπος ζώνης
 Οι ζώνες διαφόρων «τύπων» είναι ζώνες που παρουσιάζουν διαφορές σε βασικά σημεία· οι διαφορές ενδέχεται να αφορούν ειδικότερα τα εξής:
 2.2.1.
 τα άκαμπτα μέρη (πόρπη κλεισίματος, εξαρτήματα στερέωσης, συσπειρωτήρας κ.λπ.),
 2.2.2.
 το υλικό, την ύφανση, τις διαστάσεις και το χρώμα των ιμάντων ή
 2.2.3.
 τη γεωμετρία του συνόλου της ζώνης.
 2.3. Ιμάντας
 Ένα ευλύγιστο στοιχείο σχεδιασμένο για να συγκρατεί το σώμα και να μεταδίδει τις δυνάμεις στις αγκυρώσεις της ζώνης.
 2.4. Πόρπη
 Ένας μηχανισμός ταχείας αποσυσφίξεως που επιτρέπει στο χρήστη να συγκρατείται από τη ζώνη. Η πόρπη μπορεί να περιέχει μηχανισμό ρύθμισης, εξαιρέσει της περίπτωσης ζώνης τύπου σαγή.
 2.5. Μηχανισμός ρύθμισης
 Ένας μηχανισμός που επιτρέπει τη ρύθμιση της ζώνης ανάλογα με τις ανάγκες του χρήστη και τη θέση του καθίσματος. Ο μηχανισμός ρύθμισης μπορεί να αποτελεί τμήμα της πόρπης ή να είναι ένας συσπειρωτήρας ή οιοδήποτε άλλο τμήμα της ζώνης ασφαλείας.
 2.6. Μηχανισμός προφόρτισης
 Πρόσθετος ή ολοκληρωμένος μηχανισμός που σφίγγει τον ιμάντα της ζώνης ασφαλείας για να είναι η ζώνη λιγότερο χαλαρή σε περίπτωση σύγκρουσης.
 2.7.
 «Περιοχή αναφοράς» νοείται